text:
Co-streanan di The Voice, Blake Shelton y Gwen Stefani ta comprometi, y a comparti e bon noticia riba rednan social.
Shelton y Stefani a post un potret diamars anunciando e compromiso entre e e strea di country y e cantante pop. “Hey @gwenstefani danki pa salba mi 2020… y resto di mi bida.. mi ta stima bo. Mi a tende un SI!” Shelton a skirbi.
Un representante di Shelton a confirma cu e pareha recientemente a keda comprometi mientras nan tabata na Oklahoma, unda Shelton ta biba.
E dos strea a conoce otro como miembronan di e show di competencia di cantamento añanan atras. Despues cu Shelton a divorcia Miranda Lambert y Stefani a divorcia su esposo Gavin Rossdale na 2015, e dos despues a cuminsa un relacion.
E par a graba dueto hunto, incluyendo ‘Nobody But You’, cual a caba di gana un CMT Music Award siman pasa.


c: text/html

text:
Departamento di Enseñansa Aruba (DEA) ta informa cu e ultimo dia pa load up tur documento pa por ricibi e termijnbetaling di Arubalening pa periodo 1 2022‐2023 ta diahuebs 15 di september 2022 pa 11.59pm.
E pago di e termijnbetaling no ta bay automaticamente. E studiante mester haci peticion pa esaki y di e siguiente forma:
E studiante mester login den su Arubalening account. Ta haci esaki via di e Arubalening Portal riba website www.ea.aw.
Den e account ta bay na uitbetalingen y akinan ta load up e siguiente documentonan:
1. Prueba OFICIAL di (her)inschrijving di e aña escolar 2022/2023 di e scol cu studiante ta bishitando;
2. Prueba OFICIAL di e lista di cifra/transcript (studievoortgangsoverzicht) di aña escolar 2021‐ 2022;
3. Prueba di un seguro valido pa e aña escolar 2022‐2023. Esaki no ta conta pa studiantenan di Aruba.
Na momento cu tur tres documento ariba menciona ta na ordo lo aproba e uitbetaling y e studiante lo ricibi e pago di Arubalening riba e cuenta di banco registra cerca nos.
Si e documentonan no ta corecto of falta informacion lo desaprobra e peticion di uitbetaling. Ta pidi e studiante pa sigui e instruccionan den ‘reacties’ di e afgekeurde uitbetaling y load up e documentonan necesario y corecto.
Actualmente seccion Studiefaciliteiten en –begeleiding ta procesando e peticionnnan pa pago.
Esaki ta dura te cu dia 30 di september 2022. Si pa dia 3 di oktober 2022 no haya e pago di Arubalening por tuma contacto cu nos, via e‐mail arubalening@ea.aw.
Pa mas informacion por acudi na nos website ww.ea.aw y busca Arubalening (Portal) na letter Aden e alfabet menu. Tambe por sigui Departamento di Enseñansa na Aruba riba Facebook y/of Instagram page @EducationAruba pa keda na altura di tur informacion.

robotstxt: allowed

filter: keep


text:
Cali, Colombia
un cabesante di e cartel di droga di Sinaloa a wordo aresta na Colombia, despues cu un modelo a post un potret di e cabesante di e cartel riba Facebook.
Ta trata di Brian Donacio Olguin Berdugo miho conoci como “Pitt”. Autoridad ta mir’e como un cabesante di e cartel di droga di Sinaloa. y e tabata wordo busca internacionalmente.
E criminal aki tabata fungi como e contacto entre e cartel Mexicano di Sinaloa y diferente grupo di guerilla na Colombia. Desde februari caba Pitt tabata na Colombia, pero tabata sa con pa move entre Calli y Medellin sin cu autoridad por a logra gar’e.
Brian Donacio Olguin Berdugo tabata tin probablemente un relacion cu un modelo Colombiano y tabata sali cu e dama aki frecuentemente. Brian a permiti e dama aki saca potret di dje y e dama aki a post e potret riba facebook. Despues di esaki mesora polis Colombiano a cuminsa cu un investigacion y despues di 14 dia, 24 ora pa dia ta observando e criminal aki cu tabata wordo busca internacionalmente, autoridad finalmente a logra deten’e na Cali.
Actualmente e ta deteni y ta wardando su posibel extradicion. Segun medianan Colombiano Pitt a ofrece polis 265 mil dollar pa lag’e den libertad.


text:
KRALENDIJK – Durante un enkuentro ku prensa direktor di Selibon N.V. Rudsel Leito a papia tokante e akuerdo entre Selibon i Direktorado di Komunidat i kuido. Leito: ”Ta trata di un akuerdo hopi importante pa komunidat. 8 persona tin e oportunidat pa traha na Selibon N.V.. Nan por kuminsa traha i por drenta servisio fiho despues di un temporada na Selibon. Tin un proyekto andando ku e meta pa dera ménos sushi posibel na ‘Landfill’. Den e kuadro aki ta ampliando e aktividatnan di trabou, loke ta duna oportunidat pa esnan ku posibilidat limitá, pa haña un trabou. Den e situashon relashoná ku pandemia di ‘corona virus’, limpiesa den bario ta loke ta bai haña mas atenshon. Gobièrnu i Selibon ta trahando un plan di proyekto di limpiesa den tur bario. E 8 hendenan tin e tarea di limpia áreanan alehá, kap rama i traha ku diferente mashin. Nan ta haña un kurso spesial pa por bira mihó pa por hasi e trabou. Selibon N.V. ta kontentu ku e proyekto i ku direktorado di komunidat i kuido. Danki na gobièrnu pa nos por realisá e proyekto,” direktor di Selibon leito a bisa.
Despues a papia diputado Nina den Heyer. ”Nos ta kontentu ku Selibon a tuma e desishon pa hasi esaki posibel. 8 hende ta bai haña un oportunidat pa trabou. Hopi bon pa duna e hendenan e chèns pa nan haña un trabou. Mi ta spera otro kompanianan sigui e bon ehèmpel di Selibon N.V, ”diputado den Heyer a bisa.
Rugymia Tweed (Coördinator Arbeidsmarkt Projecten) a bisa ku e proyekto ‘Ban Traha’ ta un chèns pa tur hende haña e oportunidat pa un trabou pa duna di nan parti. Esaki ta referí na e hendenan ku tin un defisiensia. E promé ta e oportunidat pa traha ta na Selibon N.V. . Ta bai krea un aktividat pa hende por siña hasi diferente trabou. E promé ta bai ta e parti di logístika. Ta bai tin oportunidat pa siña pa ‘magazijn medewerker A’, i siña kore ‘forklift’.
Doñonan di trabou ku via ‘Ban Traha’ ke ofresé personanan ku ta buska trabou un oportunidat pa traha, pero tambe personanan ku ta buska trabou i ku ta interesá den e proyekto aki, por manda un e-mail pa bantraha@bonairegov.com òf yama na 777-2246.


text:
Diabierna anochi durante su discurso nos Minister di Cultura a expresa un gradicimento di curason na Etty pa su tremendo aporte na e cultura di Aruba.
Pais Aruba ta aprecia tur Etty su esfuersonan pa ta un tremendo embahador di Pais Aruba den exterior y pa pone Aruba su nomber briya riba tereno di musica internacionalmente. Masha Danki pa mantene nos cultura bibo, por medio di Etty su musica.
Na nomber di Gobierno y pueblo di Aruba, Minister Xiomara Maduro a dedica un poema na Etty, cual tabata lo siguiente:
- Nos por ta chikito den tamaño
Pero rico na talento y creatividad
Mane Etty sa bisa: Aruba mes tin tur cos
Berdad, nos tin tur cos.
- Baile di Seu
♫Ban baile, ban zoy’e♫
Na bos halto: rond mundo a wordo canta
Nos dushi Papiamento a resona
- Etty, bo balor pa locual ta di nos,
A habri caminda y mustra Aruba henter cu:
Nos expresion artistico por wordo exporta
Nos don, talento y creatividad merece di wordo profila.
- Den su profesion como educador Etty a inspira.
Danki pa guia, educa y forma:
Generacionnan di hoben.
Señor meneer di scol
- Dicon nunca mi a haya un rapport,
Cu ta duna punto pa amor?
Danki Etty pa uza klas como podium.
Danki pa comparti conocemento valioso di bida.
- Awe, Etty, nos ta expresa nos gratitud
Pa bo contribucion y bo curason,
E dedicacion na bo musica y talento
Pabien cu bo 65 aña den farandula.
Manera ta conoci Etty ta sufriendo un kebrante di salud y pa e motibo aki e no tabata por ta presente na Plaza Nicky Habibe Jr., pero si Etty y su sra. Corma a sigui e evento via medionan. Minister Maduro a expresa na Etty: “For di aki na Plaza Nicky Habibe Jr., nos ta transmiti e amor y cariño di bo publico di tur diabierna atardi y pueblo di Aruba, na bo aya na bo cas na Companashi. Etty cu nos bon Dios sigui drama su bendicion riba bo y sigui cuida bo”. Un dedicatorio masha bunita cu Etty sigurmente merece cual a wordo masha aprecia pa e publico presente diabierna anochi.


text:
Bo sosten ta bon biní.
Relato di prensa
Unkobon tei pa tur konsumidó aki na Boneiru
Relato di Prensa 17-10-2021 UNKOBON ta un organisashon ku ta sali na interes di su miembronan pero tambe na e interes di tur konsumidó aki na Boneiru. Gran parti di e miembronan di Unkobon ta Boneriano. Tin hopi habitante ku a nase na Hulanda i Estados Unidos ku tambe ta miembro. Tur habitante di Boneiru di 18 aña di edat òf mas por bira miembro di Unkobon pa solamente $ 15,00 pa aña. Nos lema...
Boneiru só no por
Dos aña pasá diputado Kroon a anunsiá ku den un tèrmino kòrtiku lo kuminsá mira desaroyo en torno e kareteranan di Boneiru. Ta tin un plan di ehekushon kla i Hulanda lo a finansiá esaki. E plan di ehekushon 2019 – 2023 tabata menshoná renobashon di 27 kilometer di kaya, dividí den 38 diferente pida. Gastu total di e proyekto aki lo tabata $18.5 mion. Hulanda a transferí den 2019 un montante di $...
Reakshon di Unkobon riba komunikado di EZ-Air
Resientemente direktiva di EZ Air a reakshoná riba e komunikado di prensa di Unkobon unda a keda publiká ku EZ Air no ta tene su mes na e obligashon hurídiko pa laga e pasahero hasi un eskoho entre plaka bèk òf un voucher na momentu ku un buelo keda anulá. Señora Sueyenne Dammerman, vice presiddente di EZ-Air, ta lamentá ku Unkobon su publikashon ta trese e kompania den un lus negativo siendo ku...
Yamada urgente di Unkobon: “Fiha un mínimo sosial realistiko pa Hulanda Karibense awor” !
Segun gobierno di Reino e minimo sosial ta e montante minimo ku un hende mester pa por sobreviví. E minimo sosial ta tambe e fundeshi di e lucha kontra pobresa. Na Hulanda ya pa basta aña e minimo sosial ta formalmente fihá i na vigor pa soltero, parehanan kasá i tambe pa parehanan ku ta biba huntu. E salario minimo na Hulanda ta igual na e minimo sosial pa parehanan kasá òf pa e parehanan ku ta...
Relato di prensa di Unkobon relashoná ku kayanan aki na Boneiru
10 di mart 2021 E seguridat den tráfiko aki na Boneiru, pa motibu di e kayanan ku ta peorando dia pa dia, a baha yega na un nivel inaksèptabel. Ta mas kla ku di dia ku Boneiru su so no por logra renobá sufisiente kaya den un término kòrtiku. Komo tal Unkobon ta boga pa un kambio struktural, den kual e instansha prinsipal pa ehekutá renobashon di e kayanan riba un término kortiku, ta den man di...
Konsumidónan ta eksihí klaridat tokante e paro di prèis riba komestibel
Relato pa prensa 12 di mei 2020 Konsumidónan aki na Boneiru tin hopi pregunta tokante e paro di prèis ku ta aplikabel pa e mini-i supermerkadonan. Dia 20 di mart último, pa medio di un medida di urgensha, gobièrnu a dekretá un paro di prèis riba 71 produkto den supermerkadonan. Apesar ku e medida aki tin 7 siman bieu, ainda e preisnan máksimo di e 71 produkto, menshoná riba e lista, no a wòrdu...
Wak nos riba Media Soshal
Bo sosten ta importante
Yena aki bo datonan i registrá Solamente $15 pa aña.


text:
Pa basta tempu kaba tin un situashon na e edifisio di WTC kaminda e ministerio di Desaroyo Sosial, Labor i Bienestar (DSLB) ta ubiká. E situashon a trese kuné ku tur empleado ta na kas aktualmente i no por funshoná. Esaki ta trese kuné ku pueblo no por risibí e servisio ku ta spera di e ministerio.
Banda di esaki nos a bin komprondé ku ningun persona no por tin kontakto ku kasnan di bario pa motibu ku nan no tin konekshon di telefòn. Pues ku e telefònnan ta deskonektá.
Nos a drenta e di 3 siman den kual e situashon aki tei,i práktikamente e situashon a keda meskos. E edifisio no ta adekuá pa funshoná i te ainda no tin kambionan ku a duna resultado di mehorashon di e situashon. Despues di e fenomenotropikalkunosa konose e edifisio a birapio pa funshoná.Frakshon di MAN ta dirigí algun pregunta na Minister, mirando ku tin diferente persona i tambe trahadó ta bati na nos porta ku nan preokupashon pa e situashon di e edifisio i tambe no funshonamentu di e ministerio.
Konforme artíkulo 96 di Reglamento di Órden di Parlamento nos ahasi e siguiente pregunta na Minister
- Minister ta na altura di e situashon i problemanan rondó di e edifisio di Ministerio DSLB?
- Promé ku a tuma e desishon di drenta den e edifisio di WTC,no a laga hasi inspekshon di e edifisio?
- Ki ta Minister su akshon konkreto pa remediá e situashon i pone e ministerio bèk den funshon?
- Den ki término e situashon di e edifisio ta remediá?
- Ministerio di DSLB ta esun ku lo karga e gastunan pa remediá e situashon di edifisio?
- Kon pueblo por haña servisio/yudansa di ministerio DSLB aktualmente?
- E situashon di telefòn na Kas di Bario a keda solushoná?
Nos ta spera ku mas ku pronto posibel e situashon keda remediá pero tambe ku e ministerio ta den funshon optimal pa duna e servisio ku pueblo ta spera. DSLB ta un ministerioimportantepadunasostennanoshendenani no por ta asinaku e ta desfunshonal pa motibu di edifisio.


text:
Ora cu Gobierno actual a asumi responsabilidad, tabatin diferente ambtenaar cu mester a bay bek nan departamento y otronan cu a bay cas segun terminacion di nan contract. Tabatin un caso specifico di un ambtenaar di DOW sra. Noraima Vidola cu aña pasa tabata envolvi den un sosedido cu a causa cu DOW ya no ta desea di tin e señora den su servicio mas, como cu e persona a comete un acto cu inacceptabel pa loke ta su responsabilidadnan laboral.
E ambtenaar en cuestion tabata traha na e Waterzuiveringsinstallatie (RWZI) di Bubali. El a bandona su pia di trabou sin notifica niun hende cual a conduci cu pa oranan largo e awa di riool cu ta bin na e RWZI a bay lama. Ocasionando consecuencianan grandi negativo pa nos medio ambiente y naturalesa. Un acto contra derechonan y tratadonan internacional considerando e magnitud di e daño.
E persona despues no kier a duna oido na director di DOW pa raporta y responsabilisa su mes tampoco pa e susedido y al contrario a tuma un actitud di “niun hende no tin nad’i bise”. E ambtenaar a wordo protegi tur tempo pa e Minister anterior di Infrastructura door di a pone ‘ter beschikking’ di e Minister.
Na momento cu Gobierno a cambia e persona mester a bay bek su departamento pa cual DOW a bisa cu no ta acepta e persona. Minister anterior a purba overplaats e persona pa un otro departamento esta Ministerio Publico, sinembargo OM a mustra tambe di no kier e persona, mescos a tuma lugar tambe cu Departamento di Salubridad Publico. Te cu na cierto momento e persona awordo yama pa presenta na pia di trabou bek cual e no a haci tampoco y a bay cu a.o. y ta cu a.o te na e momentonan aki. A pesar cu e Tabata cu a.o, a mira cu e persona tabata bay fiestanan y carnaval mientrastanto, cual no ta comportacion adecua pa un ambtenaar riba a.o.
Consecuentemente a tuma e decision recientemente cu ta prohibi entrada di e persona na su trabou anterior. Medidanan disciplinario a cuminsa contra dje a base di e raportahe cu DOW a traha di e caso. E caso ta wordo investiga pa deduci exactamente cuanto daño a wordo cometi, pa mira si cierto momento lo por pone e persona para responsabel pa esaki. No por permiti cu e tipo di cosnan aki ta tuma luga, un bon ambtenaar mester actua manera un bon ambtenaar y mester tin e responsabilidad tambe. Tin dos hecho importante cu ta hunga un rol esta e hecho di negligencia di trabou cu a tuma luga y e hecho cu riba a.o tabata sali festeha.
Mester enfatisa cu e persona nunca a presenta na pia di trabou desde despues di e susedido y ta cobrando ketobay. E ambtenaar mester wordo brinda e oportunidad pa duna su banda di medaya tambe, y unabes cu esey wordo brinda, e ora decisionnan lo mester wordo tuma den un Landsbesluit cu Gobernador ta firma hunto cu Gobierno. Tur cos ta den man di DRH pa actua y pa duna straf disciplinario.


text: ORANJESTAD: Recientemente den un encuentro ameno Minister Endy Croes a reuni cu Sr. Rudy Leysner, sra. Rosa Leon y sr. Harold de Miranda di e Fundacion Movemiento ta Bida. E fundacion ta enfoca riba e bienestar di adulto mayor, treciendo diferente actividad y programa pa nos grandinan. Den e area fisico, deportivo, como tambe e parti social y educativo. E vision y mision di e fundacion ta pa por trece conscientisacion y actividadnan pa encurasha nos grandinan pa no tene miedo, semper ta activo, no para keto y opta pa biba un bida mas feliz y saludabel. Durante e reunion Fundacion Movemiento ta Bida a duna e mandatario di deporte un presentacion amplio di nan bunita proyecto C.A.A.C II, Caribbean Active Aging Congress cu ta tuma luga dia 1 y 2 di october proximo. E obhetivonan di e conferencia ta pa trece conscientisacion y prepara Aruba y Caribe riba e poblacion cu ta embeheciendo y e problematica cu esaki ta trece cu ne sin no tuma accion awor. Como tambe aumenta e habilidad di adulto mayor pa keda activo, saludabel y pa biba independiente den comunidad. Durante e congreso lo tin orador local como tambe internacional. E area di e congreso ta embehecimiento na Aruba, guia y sosten na ‘mantelzorgers’, realidad di ‘palliatieverzorg’ na Aruba como tambe prepara awor pa un miho mañan. Minister Endy Croes ta gradici nan pa nan bishita y e presentacion. Concluyendo e mandatario a expresa cu e ta un bunita proyecto y cu nan por conta cu sosten di Ministerio di Deporte. Hopi exito cu e preparacion pe congreso.


text:
November 17, 2020
Protokòl di Covid-19 di BNK
Protokòl di ‘contact tracing’:
- Tur hende mester registrá na entrada (inkluyendo famia di personal)
- 1 entrada/salida: Entrada na banda di Waaigat i salida na banda di Giro.
Mondkapje ta obligatorio pa tur hende.
Kantidat di adulto pa departamento di adulto
Máksimo 25
Kantidat di adulto pa departamento di hubentut
Máksimo 10 (adulto), pues independientemente di kuantu mucha
Kantidat di adulto pa kòmpiuter públiko
3x kòmpiuter (máksimo dos persona: ku mondkapje obligatorio) (Total 6)
Kantidat di hóben pa kòmpiuter públiko
E ta keda meskos. Pero si un mayor mester ta aserka mester usa ménos kòmpiuter pa mantené e mínimo distansia sosial.
Pa usa e kòmpiuter, e kliente ta risibí inmediatamente un duki (cleaning wipe) pa e por limpi’é su mes.
Kantidat di hende ku por ta den entrada di e Sala di BNK
Máksimo 25
Kantidat ku por ta den DokUMENTO nashONAL
Máksimo 10 ADULTO
Pa drenta studiezaal drenta riba bo propio riesgo
- Ku mondkapje
- Max. 10 (4 ariba, 6 abou)


text:
Diabierna merdia ATIA y abogado Maura Brown, representando ATIA, a sinta na mesa cu directie di ASTEC, APA, Directie Scheepvaart, Douane, SADA y abogado Chris Lejuez, representando SADA, pa purba yega na un solucion na e desacuerdo riba e regla di seguridad prome cu bai corte. E acuerdo pa sinta na mesa tabata condiciona na douane cooperando pa habri e waf na Barcadera di inmediato pa asina reanuda trabou y evita cu mas daño wordo hasi na comercio y economia di Aruba.
Lamentablemente no a yega na un solucion diabierna atardi durante e reunion na ATIA. Na final di e reunion a wordo acorda cu partidonan tin te cu diamars atardi pa yega na un solucion. Sino lo sigui cu e caso den corte diaranson mainta. ATIA di su parti, los di esaki, lo sigi cu un “bodemprocedure” pa asina claim e schadevergoeding di e daño cometi na comercio door di e accion aki.
ATIA representando su miembronan y comercio di Aruba en general ta haya inaceptabel cu ta bai over na accionnan asina sin cu purba sinta na mesa prome pa yega na un solucion. E trabounan na waf ya tabata atrasa door di e dianan di fiesta di e siman anterior. E accion aki no ta yuda e situacion y ta añadi mas retraso. Bienestar di pais Aruba mester ta na prome luga, mirando cu Aruba ta depende pa mas cu 95% di importacion di productonan di exterior. ATIA lo sigi e situacion den e proximo dianan di serca y ta spera cu partidonan envolvi por haya otro na mesa prome cu diamars atardi.


text:
ORANJESTAD– Dialuna 27 di September, Prome MinisterEvelyn Wever-Croes a ricibi bishita di cortesia di Presidente di Hoge Raad Mr. Gerdineke ‘Dineke’ de Groot. Desde 1 di November 2020, Mr. de Groot ta fungi den e funccionimportante aki. Hoge Raad ta e corte di casacion na Hulanda y pa henter Reino. Mr. Dineke de Groot ta e prome presidente di Hoge Raad femenino desde 1838 cu Hoge Raad a wordointroduci.
Mr. Dineke de Groot ta un bon ehemple di hende muhe den posicionnan halto y di liderazgo. Den nos tempo, aunke cu ta birando mas common pa wak hende muhe den posicionnan di liderazgo y posicionnan clave, toch e cantidad di liderfemenino mundialmente ta hopi limita.
Na Aruba tin hopi hende muhe den posicionnan clave den comunidad cu ta trahando den diferente area di crecementocomo tambe den politica. Parlamento di Aruba ta consisti di 7 parlamentario femenino y den Gobierno tin 2 minister feminino. Mundialmente hende muhenan ta wordo eleva naposicionnan di liderazgo, manera Margaret Thatcher, Angela Merkel y Michelle Bachelet. Y awo, desde 2017 nos paistambe ta conta cu un hende muhe cu ta lidera un pais pa promebiaha den nos historia sirbiendo su di dos termino como PromeMinister. Pa Prome Minister Evelyn Wever-Croes, ta un motibo di orguyo pa sirbi nos pais como hende muhe den posicion di liderazgo.
Den un publicacion di Forbes, nan a enfatisa cu paisnandemocratico unda cu ta respeta derechonan humano y hendemuhenan a alcansa posicionnan di liderazgo, ta paisnan cu miho a maneha e crisis di Covid 19. Prome Minister di nospais a mustra esaki tambe den e pio crisis cu Aruba a conoce. Aruba ta recuperando poco poco pero sigur bou di su maneho. Un meta sigur ta pa sigui encurasha nos mucha y hendemuhenan pa duna tur di nan banda pa alcansa nan soño y biraprofesionalnan cu ta asumi posicionnan clave den noscomunidad.
Prome Minister ta gradici Mr. Dineke de Groot pa su bishita di cortesia y a tuma un potret cu ta keda archiva como un potrethistorico.


text:
Mar 29, 2021 | Testimonio projekto mobilidat liberTanchi Marvis a enjoy su paseo i kuminda di Green House. Ela keda gaba e trato masha hopi mes. Nos ta kontentu ke por a haña e oportunidat aki. Spera ku boso lo por sigui hasi mas persona kontentu. Danki di antemano
Mar 29, 2021 | Testimonio projekto mobilidat liberTabata un eksperensia Dushi. Lo ta bon ku tur hende k uta bin aki na Fundashon por haña chèns pa bai. Trato tabata hopi bon. Ku mi haña chèns di bai, lo mi bai atrobe
Mar 29, 2021 | Testimonio projekto mobilidat liberUn danki na fundashon Alton Paas Noraima Dorothea i na Muse Gastropub, Garden & Lodging di parti di Jerushka Leal . El a gosa di disfruta di su plato . Un bon servisio mes . Danki i sea Bendishona 🤗😍🥰❤


text:
CSC
Colegio
Sagrado
Curason
"Conscious Discipline"
Colegio Sagrado Curason por medio di e team completo ta sigi e curso di "Conscious Discipline". "Conscious Discipline" ta un otro forma di asercashon na un mucha pa cu su comportashon.
Kiko ta "Consious Discipline"?
"Conscious Discipline" a wordo crea pa Dr. Becky Bailey, un experto ariba e tereno di psicologia di mucha. "Conscious Discipline" tin como meta pa disciplina mucha na un manera cu disciplina ta wordo crea hunto cu e mucha y no cu disciplina ta wordo aplica riba e mucha.
Pa mas informashon tocante 'Consious Discipline' por bishita nan website.


text:
…Nan ta mas sabi, mas social y mas adulto…
Generacion Einstein a bira grandi. E buki di Jeroen Boschma, Inez Groen ta describi e adultonan jong cu ta invadi e mercado di trabou, ta bolter henter e sistema di educacion y ta explora e terenonan politico y social. Y nan ta hasi esaki na nan propio forma. Tin ora incomprendibel pa e generacion mas grandi cu nan.
Un tempo adultonan tabata pensa cu e comportacion stranjo di e teenagernan cu tur e oranan n’ey riba internet, facebook y otro media social ta pasa un dia. Mescos cu e multitasking, cu nan no por ni compronde, corda purba hasi mescos. ‘Un dia nan lo madura’, tabata e speransa. Pero no, Generacion Einstein ta hiba tur e actitud y aplicacionnan aki cu nan na pia di trabou. Tambe den ensenjansa avansa y te hasta den politica.
Y mescos cu nan a madura, asina e media y metodonan cu nan tabata usa, tambe a madura. Mas o menos cinco anja pasa niun hende a tende di Twitter y social networking tabata gatia ainda mescos cu un baby. Awor te hasta welanan tambe ta riba Hyves y MSN. Si antes tabata dificil pa comunica cu hobennan, awor a bira casi imposibel. Na lugar cu nan realisa cu adultonan semper tin rason, nan a sigi mas leu ainda den nan actitud preferi, esta cu nan kier ta mas independiente posibel.
E autornan di e buki ‘Generatie Einstein’ ta describi e ultimo desarojonan rond hubentud y adultonan hoben di awendia. Tambe nan ta duna metodonan pa comunica cu posiblemente si por funciona.
Contenido:
– Ken ta e generacion Einstein?
– Kico ta nan balornan?
– Comunicacion den un mundo cu otro reglanan
– Pakico comunicacion estilo bieuw no ta funciona
– E problema: falta di comunicacion y falta di atencion
– Mehora e comunicacion: cuminsa cu bo mes
– Explora e pro y contra di media social
– Sera conoci cu generacion Einstein: mas sabi, mas social y mas adulto
– Introduccion na un generacion hopi leuk, su historia y filosofia
– Bida den prosperidad y comercialisacion
– Internet pa baby?
– Bo por ta social den un mundo digital?
– Y awo… nan por vota tambe!
– Oost West, thuis best
– E cas: basta cu e ta gezellig
– Con importante e meneer di scol ta?
– Drenta Mercado di trabou cu hopi animo y curashi
– Generacion Einstein: su propio desarojo prome!


text:
Konsumidó Alertá Digital
Fundashon pa Konsumidó ta ofresé su revista ya konosí Konsumidó Alertá di un forma digital. For di awor bo por keda na altura di tur informashon ku nos tin pa kompartí ku abo konsumidó dirèkt for di bo kòmpiuter, lèptop, tèblet òf smartphone ku Konsumidó Alertá Digital.
Konsumidó Alertá Digital ta hasi uso di multimedia inkorporando video, portrèt i lenknan na nos wèpsait kaminda por haña mas informashon tokante tópikonan ku ta di bo interes. I Abo konsumidó tambe por partisipá i kompartí bo preokupashon, ideanan òf sugerensia ku nos pa publiká onlain.
Pa aboná djis yena bo nòmber i mail den e formulario aki bou pa risibí e revista outomátikamente den bo mail. Informá bo konosínan i pidi nan tambe pa aboná i partisipá den nos revista interaktivo.”


text:
A trata tema di Salud Mental, Branding Personal, y Finanzas Propio ente otro
ORANJESTAD, Aruba – 02 di juni 2021: Aruba Bank tawata patrocinador oficial di You Inc. seminar 2021 di Rotaract Club of Aruba. E institucion financiero a sostene e iniciativa cu a carga e nomber di “Reinventa Bo Mes”.
Topiconan cu a ser menciona y elabora durante e seminario tabata con pa reinventa bo mes, salud mental, branding personal, bo propio finanzas, entrepreneurship y diferente skills con pa lidera den e mundo actual.
E orador principal e aña aki tabata e conocido entrepreneur, Jandino Asporaat, fundador di Het huis van Asporaat y autor di DINO. E comediante, famoso pa su rol di “Judeska” tin un trayectoria extenso y un historia iteresante di con ela yega na exito.
E seminario a conta cu un grupo di panelistanan tambe cu a forma parti y conta nan experiencia ariba diferente topico menciona. Personanan cu a forma parti di panel tabata: Rocio Burgos, Herrick Henriquez y Johnny Boekhoudt.
E seminario a ser presenta pa Larissa Bermudez y Jair Versprey cu a sa di duna un bon presentacion pa anima tur cu a sintonisa e seminario den e confortabilidad di nan hogar.
Un pabien na e miembronan di Rotaract Club of Aruba pa un tremendo seminario.


text:
ORANJESTAD – Minister Maduro ta informa cu den luna di augustus e sistema financiero di Aruba ta bay wordo evalua pa e organisacion Caribbean Financial Action Task Force (CFATF). CFATF ta un organisacion regional di e entidad intergubernamental Financial Action Task Force (FATF) cu Aruba ta miembro di dje. FATF ta un organisacion cu ta dedica su mes na desaroya principionan di maneho pa promove y salvaguardia integridad di e sistema financiero mundial contra labamento di placa y financiamento di terorismo. Meta di e evaluacion aki ta pa revisa e integridad di e sistema financiero di Aruba pa locual ta trata vulnerabilidad di labamento di placa y financiamento di terorismo. E ultimo evaluacion di Aruba pa FATF tabata na aña 2009 y awor Aruba ta na turno pa wordo evalua pa e organo regional CFATF.
Preparacion pa e evaluacion
Varios instancianan local a cuminsa prepara pa e evaluacion aki for di aña 2018. Aruba a pasa door di un proceso intensivo pa identifica y evalua su riesgonan nacional riba tereno di labamento di placa y financiamento di terorismo pa asina presenta e ’National Risk Assessment’ (NRA). Un resumen di e resultado di e evaluacion aki ta publica riba www.gobierno.aw. Alabes varios instancia a haci trabounan pa compila e ‘Effectiveness Document’. E documento aki ta pa duna e evaluadonan informacion di tur e proceso, procedura y estadisticanan di Aruba riba e tereno di prevencion y combatimento di labamento di placa y financiamento di terorismo, pa nan por evalua si Aruba ta trahando efectivamente riba e tereno aki. Pa e evaluacion aki ta exitoso ta rekeri un cambio di Ley entre otro den e Ordenanza pa Prevencion y Combatimento di Labamento di Placa y Financiamento di Terrorismo (LWTF) cu pronto lo mester wordo trata pa Parlamento di Aruba.
Gradicimento
Minister Xiomara Maduro ta gradici e grupo di profesionalnan cu ta traha diligentemente pa e evaluacion di Aruba pa CFATF por tuma luga durante e periodo di 30 di augustus pa 10 di september proximo.


text:
“Mi ta felicita tur e homber y hende muhenan balente cu tur diata lanta pa por sirbi nan pais, brinda nos Pueblo y nos bishitantenan proteccion, pa conduci investigacionnan, salbabida, yuda nos grandinan y sali na defensa di esunnan cu no por y pa semper t’ey ora cu mas nos mester di nan. Tur esaki como ‘frontliners’ den un temporada sin precedente di pandemia”, asina Minister di Husticia, Siguridad y Integracion, mr. AndinBikker a bisa relaciona cu celebracion di Dia di Polis. Tur aña tapara un rato keto pa celebra e fecha aki dia 16 di augustus. E aña aki sinembargo lo no tin mucho evento, debi na medidanan di Covid-19 y pa evita aglomeracion. Polisnan lo topa na Misa di Santa Cruz pa resa y pidi bendicion di Dios pa nan por siguisirbi y proteha nos ciudadanonan y bishitantenan.
Riba un dia manera awe asina Minister Bikker ta para un rato keto si riba e esfuersonan grandi cu el a haci e ultimo cuaterañanan. Na 2018 a duna miembronan unforma di KPA autoridad bek pa por controla personanan indocumenta riba nos isla. Na 2019 a reintroduci un helicopter moderno pa KPA por efectuavigilancia for di aire.
Tambe a reintroduci un radar sofistica cu capacidad pa detecta botonan di mas chikito (‘go fast’) y te hasta tin e capacidad di detecta spotnan di oil spill. A percura pa un flota nobo di auto pahenter e Cuerpo Policial, banda di otro ekiponan necesario papor a traha cu ne. A percura pa bus y autonan nobo pa Scol di Polis. A percura pa auto nobo pa Slachtofferhulp. A percura papresupuesto pa klasnan di aspirant-Polis na 2018 y 2019 y a percura pa na 2021 tin un klas di aspirant-Polis grandi cu ta un combinacion di klas 2020 y 2021, debi cu na 2020 no por a startun klas di aspirant door di e retonan di e pandemia.
A renoba partinan substancial di Scol di Polis. A percura pa pone e Mobile Command Center na puntonan strategico. A percura papresupuesto pa introduci uniform nobo, a indexeer e “bon di cuminda” ora traha overtime y a percura pa e promocionnan ta“up to date.” Pa por mehora control y patruyahe preventivo, cubista riba turismo crucero, a habri un ward’i polis nobo riba L.G. Smith Boulevard den e mesun edificio cu e stacion principal di bus na Playa.
Tur e esfuerso- y logronan menciona a traduci den masvigilancia y siguridad, mas visiblidad di polis for di den aire y riba caya, cu un efecto preventivo contra criminalidad y a base di cual a logra baha e casonan di atraco considerablemente.
Tambe, a digitalisa e examen di rijbewijs y a pasa e otorgamentodi rijbewijs pa Censo, pa asina Cuerpo Policial Aruba tin mastempo pa concentra riba su tareanan principal di mantenesiguridad y orden publico. A reactiva esfuersonan pa un Warda di Polis nobo na Eagle Beach. A firma protocol cu partnernanden Reino pa reenforsa frontera a base di cual e proximo añananlo tin fondonan substancial disponibel pa mas material pa entre otro KPA.
Pa awo, e minister saliente a laga un decision cla caba, a base di un acuerdo cu Fondo di Pensioen di Gobierno, APFA, pa un centro di husticia nobo pa Cuerpo Policial Aruba situa na Cumana, unda antes tabata Codemsa y Aruba Airlines. E edificio grandi ey, strategicamente situa net na e rotonde cu taconecta cu Watty Vos Boulevard, cu acceso pa tur direccion di nos isla, ta suficiente grandi pa ubica varios departamento di Cuerpo Policial y algun otro departamento di husticia mas. Ademas e ta laga tur e preparacionnan pa un edificio nobo paKPA y Inmigracion Aruba na e post Barcadera, cu lo ta bay ta di dos piso y ekipa cu camaranan moderno (“FLIR”).
Cuerpo Policial Aruba ta existi desde aña 1986 y ta conta awendia cu mas o menos 600 Polis trahando incansablemente pabrinda siguridad na nos pueblo. Ta trata aki di mas o menos 375 hende homber, 104 hende muhe y 120 empleado administrativo, trahando den 4 districto, cu Warda nan di Polis situa na Oranjestad, San Nicolas, Noord y Santa Cruz. E cuerpo ta conta cu hopi respet internacional, specialmente pa su unidadnanspecial manera “Motor Unit”, “K9 Unit”, “Rapid Response Team”, “Arrestatie Team”, “Mobiele Eenheid”, “HelicopterTeam” y “Duik Team”, sin lubida e departamentonan conoci di patruya y recherche cu ta bon entrena y capaz pa investiga y soluciona e casonan mas complica. Awendia Cuerpo di Polis tabou maneho di altocomisario Vanessa Tjon-Kock. Cuerpo Policial Aruba ta traha den cooperacion estrecho cu Cuerponandi Polis den Reino Hulandes manera Korps Politie Rotterdam Rijnmond, KLPD y RST, sin lubida otro partnernaninternacional manera Interpol, DEA, FBI, RCMP, ForceProtection Agency, ACCP y IACP.


text: Diaranson anochi a drenta informe di un accidente cu hende herida na altura di ArubaBank Camacuri, mesora a dirigi patruya na e sitio. Na yegada di patruya na e sitio a bin compronde cu aki ta trata di un accidente unda un dama chauffeur lo a perde control di su vehiculo baha caminda y bay dal un palo di luz. Polis a pidi pa Alco-test y esaki a sali negativo. Na yegada di e ambulans nan a atende cu e victima na e sitio mes. Elmar a bini na e sitio pa por a wak kiko por haci cu e palo cu a ricibi danjo.


text:
Brazil Juniors tabata un revelacion te cu awor aki despues di e prome tres weganan di e campeonato, cu resultado di un empate, un victoria y un derota di chiripa contra e poderoso Nacional. Ademas di acumula 4 punto den tres wega, nan a sa di demostra hopi bon wega tambe y na mesun tempo dunando un empuhe nan nos futbol, un aire fresco den Division Honor, sin duda.
Pero, realidad sa presenta na porta diripiente; den e ultimo wega Brazil a bataya hopi bon contra Nacional, e subcampeon di campeonato pasa, a perde 2-3 den e miho partido te cu awo den e temporada nobo aki. E siman aki nan a haya nan ta topa cu e campeon mes, Dakota.
Mientras cu Dakota a cuminsa e wega den “full-trot” cu un ofensiva impresionante, Brazil a cuminsa e wega hopi timido, temperamento di un ekipo nobato. Dakota a habri marcacion na minuut 7 caba, den un penetracion den area penal di Fernando De Sousa, e portero di Brazil a hasi un pifia di no calcula e bala bon, ta faya, e bala ta lora bai den gol, un gol credita na De Sousa, 1-0 pa Dakota tempran den wega.
E bombardeo di Dakota ta sigui, Brazil cu poco contesta, na minuut 12 Liomar Croes ta hasi e wega 2-0 pa e actual campeon di Aruba, despues di hopi presion y dos tiro di skina consecutivo y un di nan casi gol di Ricky Hodge cu a cobra e tironan, alfin ta Liomar ta pone bala den net pa amplia e marcador.
Drentando den minuut 20 ainda Brazil tabata hopi afecta cu nan inabilidad di controla nan mes y nan wega, sigur no ta e Brazil cu nos a wak den e prome tres weganan di campeonato, pero, e biaha aki nan ta hungando contra un grandi di berdad. Dakota a hasta cuminsa rota e bala masha trankil mes, cu bon “bal-bezit”. Despues di varios peliger atrobe, ta Dakota mes ta anota e di tres gol, 3-0, u gol di cabes di Robert Francis. Na minuut 30 ta Dakota mes a hera hasi e wega 4-0 cu un tiro di distancia, si no tabata pa e salbada di hoben portero Marvin Irausquin. Alfin na minuut 31, Owen Van Der Wijne ta crea e miho chens pa Brazil si no tabata pa e salbada di Eric Abdul na ultimo seconde. Djeynan Brazil a haya mas brillo, a sigui cu un bon tiro di Shequan Cornett na minuut 33 pero den man di Abdul, y otro chens via un bon combinacion di Cornett mes cu Van Der Wijne un minuut despues.
Brazil a cuminsa bataya Dakota apesar di ta atras den e marcador 0-3, nan a lubida di esey, nan a cuminsa lucha pa e prome gol, esey tabata mas importante pa nan. Asina Brazil a cambia e partido aki, apesar cu e score mes no a cambia ainda, ta Brazil a lansa atake tras di atake incluyendo un spectacular yegada di Van Der Wijne den area penal di Dakota pero ta manda e bala halto na ultimo seconde. Dakota a warda patras, tumando un respiro despues di nan blitz den e prome parti di e mita. Asina halftime a yega, Dakota 3 Brazil Juniors 0.
Brazil definitivamente a cambia nan mentalidad den e wega aki, di biaha den e segundo mita nan a cuminsa press halto, recuperando bala efectivamente y sigui atakando, hayando yegada y chensnan di gol y nan por ta riba e scoreboard caba si no tabata pa e intervencionan di Eric Abdul, cu tabata un “man on a mission” awenochi.
Brazil a sigui ta domina den e segundo mita aki, except pa algun contra-golpi di peliger di Dakota na varios ocasion, ora bo tin e trio di Hodge, De Sousa y Francis dilanti cu ayudo di Liomar Croes den volante, ta cualkier cos por pasa semper. Despues di minuut 62 tabatin ehempel di e calidad aki di Dakota cu a cambia e wega atrobe, cu mas balansa awo, ta loke Brazil no tabatin mester, Dakota a cuminsa haya e bala bek atrobe y ta probecha di biaha na minuut 65 unda Liomar Croes mes ta lansa den atake y ta los un tiro potente pafor di area penal di Brazil pa un golaso, un di e mihonan te cu awo den e campeonato, pa hasi e wega 4-0 pa e Abehanan, net ora cu Brazil tabata merece e gol di corta bentaha.
For di minuut 75, Brazil a bai “all out” pa busca nan gol, nan a tira tur cos riba Dakota, hasta a logra penetra profundo den area penal di Dakota, pa encontra cu un Abdul na candela, e portero tabata decidi pa mantene su clean-sheet e anochi aki, algo impresionante realmente te na e punto aki, pero si bo no ta kere cu e cos lo bira mas interesante ainda y increibel warda un rato mas.
Brazil a sigui cu nan atakenan lubidando cu nan ta abou 0-4, algo di admira por cierto, algo special! Salbacion di Abdul atrobe na minuut 85, Brazil cu tiro halto den area penal atrobe na minuut 90, ta kiko mas anto Brazil mester hasi pa haya nan gol? e gol di honor por lo menos, e gol pa paga pa nan esfuerso!
Pero milager ta existi ainda, keremi, na minuut 90+2, Brazil ta haya un penalty despues di un lapso mental di Nickenson Paul cu un foul innesesario den “doelgebied” pa duna Brazil un chens grandi pa vindica nan mes y haya recompensa pa nan trabou duro. Eric Abdul, desapunta cu e situacion aki no ta keda cu mas opcion cu warda e tiro for di punto penal aki di Van Der Wijne. E tiro mes tabata uno bon tira y potente y sigur tabata bayendo den gol, except, pa e man di Abdul den e ultimo esfuerso pa tapa e bala y salba su porteria, spectacular! Tabata su destino e anochi aki.
Referee Farro, cu un bon partido, no ta keda cu mas tempo y mester a pita pa e tremendo wega aki termina. E resultado di 4-0 pa Dakota no ta relfeha e bataya cu Brazil a duna, asina ta tin biaha, Eric Abdul si sa ta ki esfuerso Brazil a presta, e ta nos “Man Of the Match” sin duda, despues di e anochi epico aki!


text:
Kralendijk – Ta hopi sakrifisio a hasi durante añanan ku pa awe por selebrá sesenta aña di nos futbòl. P’esei diputado enkargá ku deporte Pablo James Kroon na nòmber di gobièrnu di Boneiru a felisitá direktiva di FFB ku e bon trabou ku nan ta ehersé durante añanan.
Boneiru a lanta su propio federashon di futbòl ku a haña e nòmber di Federashon di Futbòl Boneriano na luna di mei di aña 1960. E promé presidente di e federashon tabata Hose Frans (q.e.p.d.). Den transkurso di añanan e federashon a konosé diferente presidente ku a organisá kampionato. Ludwig Balentin na e momentunan aki ta presidente di FFB for di aña 2011. Na aña 2014 bou di presidente di Balentin, Boneiru a bira miembro ofisial di Concacaf. Na aña 2018 Balentin a sinta ku presidente di FIFA Gianni Infantino, pa kuminsá e prosesonan pa asina Boneiru por bira miembro di FIFA. Na apertura di e torneo pa selebrashon di sesenta aña FFB presidente sr Ludwig Balentin a trese dilanti ku direktiva di FFB ta sumamente orguyoso di por forma parti di e sesenta aña di futbòl i ku esaki no ta nada fásil,mirando ku tur hende no ta keda kontentu ku tur kos. Mester pone e meta dilanti kual ta pa sirbi e deporte futbòl, ta p’esei e direktiva tei, pa asina tantu grandi i chikitu por gosa di e deporte.
Diputado enkargá ku deporte Pablo James Kroon na nòmber di Gobièrnu di Boneiru a felisitá direktiva di FFB ku e bon trabou ku nan ta ehersé mirando ku ta hopi sakrifisio a hasi durante añanan ku pa awe por selebrá sesenta aña di nos futbòl. Diputado a deseá tur ekipo éksito i pa laga e torneo bai den un forma deportivo i esun ku gana esei ta kampion i pa kuminsá prepará mirando ku futbòl na Boneiru tin hopi kos positivo na kaminda.


text:
WILLEMSTAD — Marnix Cas Cora a duna tur ku tin i a domina e wega ku un score final kontra Maria Immaculatta Lyceum 7-0. Nan a hasi nan best pa tog klasifika pa e siguente rond. E 7 gol nan a sigur a yuda nan kousa. Nan tin un posibilidat hopi chikitu pa klasifika pa round robin si AGO Commanchestraat perde ku diferensia di 11 gol. E hungado di wega tabata Camillo Pernet.
Ancilla Domini fortifika nan posishon pa klasifika ora nan a derota Regina Pacis 3-0. Hungado di wega pa Ancilla Domini tabata Nixon Buntin.


text:
Den oranan di awe mainta na un cas na Tarabana a detene e homber di inicialnan F.G.J.P. naci na Aruba di 36 aña di edad deteni pa violacion di 2 menor di edad.
Ta trata di un persona conoci den comunidad. E ta un ex coordinador di ex minister di AVP, trainer di futbol y presidente di Brazil jrs.
E articulonan di nos Codigo Penal cu e homber ta sospecha di a viola ta:
– art 2:197 (Violacion)
– art. 2:200 (Acto nan sexual cu un menor di 12 aña pero no a yega e edad di 16 aña )
– art. 2:203 ( Persona cu ta haci acto nan sexual cu un otro persona door di duna placa of un regalo of door di gaña e persona cu no yega e edad di 18 aña) y
– art 2:204 ( persona cu ta haci acto nan sexual cu un otro persona cu ta pone su mes disponibel pa haci acto nan sexual aki ricibiendo cen y ta e edad di 16 aña pero no yega e edad di 18 aña ainda)
Pa Cuerpo Policial por resolve mas caso cooperacion y informacion di pueblo di Aruba ta hopi importante, pesey nos ta pidi si bo tin cualkier informacion yama nos tiplijn: 11141. Nos ta garantisa cu bo ta keda anonimo.


text:
Bondscoach Rini Coolen a yega Aruba y cu esaki a cuminsa training y e parti selectivo entre e hungadonan pa asina forma e team cu lo representa pais Aruba tanto den exterior como akinan mes den e weganan contra tanto Antigua y Barbuda y St. Kitts and Nevis. E weganan aki di CFU Gold Cup Qualifying 2017 ta tumando luga dia 23 di maart na Antigua y 26 di maart na Aruba.
Coach Rini Coolen a duna di conoce cu e team ta riba curso y cu e seleccion a ser forma, cu na momento cu e hungadonan di Hulanda a yega y a drenta hunto cu esunnan local, tur cos a bay den bon forma. E biaha aki unicamente 4 hungado di Hulanda a yega, lo spera riba 2 hungado mas di Hulanda pa un total di 6 hungado cu lo forma parti di e seleccion di e total di 20 hungador.
Bondscoach di Aruba: Nos ta bon prepara!
Esaki ta algo cu AVB sigur ta duna sosten na dje pa asina brinda e confiansa na e hungadonan di nos isla pa asina resalta y haya e experiencia necesario den weganan den exterior. Esaki meramente ta basa ariba e vision nobo di AVB pa brinda nos hendenan e oportunidad pa un dia haci e tipo di trabounan aki.
E ekipo di Aruba ta den training y ta ricibiendo consehonan importante tanto den e parti fisico como den esun mental y tactico. Evaluacion y analisisnan den material di video pa cu wega y hungadonan a ser teni diariamente cu e team. Esaki pa haci mas duidelijk di e preparacionnan y con e team lo bay hunga y enfrenta su oponente den e siguiente 2 weganan.
E animo ta halto, ta sinti cu tur cos ta bayendo bon y lo tin cu warda pa mira e resultado di esaki pero tur cos te cu awor ta riba schema.
Rini Coolen a bisa cu e tempo lo tabata un poco corto pa traha mas riba e parti tactico riba e contrincante, no obstante nan no a lage afo, pero banda di esey a enfoca riba futbol riba tereno como tambe sessionnan informativo y video pa duna mas conocemento posibel na e hungadonan pa prepara nan riba e nivel tactico.
Importante ta cu e hungadonan ricibi tur informacion necesario pa no wordo sorprendi riba hugada cu nan no lo sa na momento cu e contrincante perde bala of na momento cu nan lo ta den posicion di e bala. Rini ta bisa na final cu eynan ta caminda nan consentracion ta awor akinan y cu algun training adicional lo bin pero cu nos ta riba schema y seleccion ta bay bon prepara.


text:
Notisia - Aktual
620 Notisianan
- Fecha
- Relevansha
-
Tim Muller direktor nobo di Rijksdienst Caribisch Nederland
Drs. T.J (Tim) Muller MBA ta bira e direktor nobo i alabes ‘kwartiermaker’ di Rijksdienst Caribisch Nederland. Ministerio di ...
-
Pasonan konkreto durante konferensia di trabou ‘Éksito di estudio pa studiantenan karibense’
Den e siman benidero lo tuma lugá e konferensia di trabou ‘Éksito di estudio pa studiantenan karibense’ na Aruba. Aruba, Hulanda ...
-
Sekretario di Estado di Hustisia i Seguridat ta bishitá Kòrsou, Aruba i Boneiru
Sekretario di Estado di Hustisia i Seguridat, Eric van der Burg, ta hasi un bishita di trabou di tres dia na e parti Karibense di ...
-
Miónes èkstra pa mehorá forsa di kompra na Hulanda Karibense
Den 2023 gabinete ta pone 16 mion euro disponibel pa mehorá forsa di kompra pa abitantenan di Boneiru, Sint Eustatius i Saba. Den ...
-
Koninklijke Marechaussee ta topa estranheronan sin estadia legal
Den wikènt di 17 pa 18 di sèptèmber Koninklijke Marechaussee (KMar) a topa vários estranhero ku di forma ilegal ta keda na ...
-
Nina den Heyer hefe nobo di OCW Hulanda Karibense
Entrante promé di desèmber 2022, ta nombra Nina den Heyer komo hefe di servisio di Enseñansa, Kultura i Siensia (OCW) na Hulanda ...
-
Brantwer hopi visibel relashoná ku entrenamentu pa shofùr di e kuerpo
Relashoná ku entrenamentu den e periodo di djaluna 19 te ku djabièrnè 30 di sèptèmber, Kuerpo di bombero Hulanda Karibense (BKCN) ...
-
Taskforce pa atendé ku puntonan di atenshon
Mihó servisio di parti di bankonan. Akseso mas fásil na un notario. Ta dos tópiko ku e ‘taskforce puntonan di atenshon Hulanda ...
-
Kuadro di Referensia i liña di siñansa Papiamentu ta kla pa drenta skol
Djaluna último a tuma lugá un konferensia organisá pa sentro nashonal di ekspertisio pa desaroyo di kuríkulo (nationaal ...
-
Kampaña di informashon violensia doméstiko i maltrato di mucha ku komo tema: bèrgwensa
Violensia doméstiko i maltrato di mucha ta tuma lugá tur kaminda, rònt mundu i den tur sorto di famia. Konfrontá e situashon na ...


text:
Sosial
Vernon Chatlein ta presentá su ‘IMERSHÓN’ ku un toke íntimo
Willemstad – Dianan 23, 24, 25 i 29 di yüli awor, e talentoso hóben músiko kurasoeño Vernon Chatlein lo presentá 5 konsierto íntimo den e proyekto titulá ‘Voices From Letters: IMERSHÓN’ kual ta un produkto di Voices From Letters: Zikinzá.
Zikinzá ta un patrimonio basá riba e kolekshón úniko di 1400 kansión, músika i historia ku Pader Brenneker i Elis Juliana a kompilá den dékada di 1950, riba nan mes forsa i ku gran dedikashón.
Na 1975 a transferí e kolekshón pa Fundashon Zikinzá, ku despues a alok’e den Archivo Históriko Sentral.
Ku ‘Voices From Letters: IMERSHÓN’, Vernon Chatlein ta duna un homenage na nos antepasadonan (Kòrsou) i nos herensia kultural, den un konsierto musikal bibu i íntimo, ku ta sumergé e oudiensia den e müzik, kultura i historia di Kòrsou. Vernon a hinka e produkshon den otro ku su propio komposishonnan. Ademas e ta uza tambe grabashonnan orginal for di e kolekshon di Zikinzá.
Ya for di 2018, Vernon a start ku e proyekto i a presentá esaki den varios teatro rònt Ulanda durante 2019. Na mei 2020 tabata e intenshon pa presentá e bunita obra na e públiko di Kòrsou, pero debí na Covid-19 mester a posponé esaki, i por fin por realis’e na luna di yüli awor. Durante e periodo ku a pasa Vernon a sigui desaroyá e proyekto mas den profundidat i dianan 23, 24, 25, i 29 di yüli awor Kòrsou lo disfrutá di un bunita obra musikal kultural di kalidat haltu.
Debí na e kantidat limitá di públiko ku por aseptá den e lugarnan di presentashon, segun protokòlnan den kuadro di Covid-19, a repartí e proyekto den 5 presentashon na 4 sitio diferente. Kada sitio skohí ta relatá ku e tema i spiritu di e obra.
Djabièrnè 23 di yüli pa 19:00 na Teatro Luna Blou, djasabra 24 pa 18:00 i 20:00 na Landhuis Bloemhof, djadumingu 25 pa 16:00 na Museo Kas di Pal’í Maishi i finalmente djaweps 29 di yüli pa 18:00 na Gallery Alma Blou.
Entrada pa presentashonnan ta kosta NAf 35,= i ta optenibel na Mensing’s Caminada òf por reservá tambe via telefòn 510 2863.
Por bishitá i ‘like’ e pagina artístiko riba Facebook di Vernon Chatlein, https://www.facebook.com/vcelements
Ademas por haña mas informashon di e talentoso artista YdK riba su wèpsait, vernonchatlein.com
Sosial
Jeny Minguel Miss Curaçao Holland 2022 rumbo ‘Miss Petit World 2023’
Amsterdam – Den luna di Mart último Jeny Minguel a ser korona komo e promé Miss Curaçao Holland ku a kuminsá ku e trayektoria di damanan ku ta haña e oportunidat di por kompetí na Hulanda bou di number di Kòrsou. E sertámen aki netamente ta ser hasi pa yuda e hóbennan aki desaroyá I un parti masha importante pa nan no pèrdè nan identidat ku ta e problema di mas grandi ku e organisashon di Aubrey America a bin ta konstatá.
Den e trayektoria Jeny Minguel komo representante di Kòrsou na Hulanda a haña hopi oportunidat di ta den aktividatnan ku tin ke aber ku Kultura i Turismo. E la asta partisipá den komishon di Stichting Tula presidí pa Vany Hooi pa asina toka parti na e trayektoria di e selebrashon “Dia di Tula”
Jeny ta un damita di apénas di 19 aña di edat ku awor aki ta studiando pa Social Maat-schappelijk Werker kaminda e ke aportá na yuda hóbennan ku problemanan spesial di depreshon ku ta un di e problemanan ku e mes a eksperensia durante Covid.
Awor aki Jeny a haña e oportunidat komo embahadora di nos komunidat Antiano pa bai representá Kòrsou na Republiek Dominicano Novèmber próksimo den e Festival di Beyesa “Beauty World International 2023” organisá pa Ana Lydia Gonzalez Galban ku lo tuma lugá entre 7 pa 13 di Novèmber próksimo na Punta Cana!
Jeny su preparashonnan lo kuminsá I e lo ser guia pa Aubrey America I e Team di AAMTP ku diferente profeshonalnan ku ta biba na Hulanda ku ta Yu Di Kòrsou.
Sigui nos medionan sosial di Aubrey America pa asina biba di aserka e preparashon di nos Miss Curaçao Holland Jeny Minguel! Pa mas informashon por bishita nos página di FB, Instagram I website:www.aubreyamerica.com
Sosial
‘Bacchanal Tribe’ ku DESTRA ta keda p’un otro biaha!
WILLEMSTAD/ Ya for di den luna di ougùstùs grupo di karnaval A’legria a publiká nan konsepto pa e jump-in Bacchanal Tribe. Siman pasá den forma ofisial a presentá esaki na prensa sin por a pensa ku e siman aki tin ku posponé e fecha pa motibu di mal tempu ku ta pronostiká. Den e próksimo 8 dianan, ta pronostiká dos tanda di mal tempu pa Trinidad & Tobago ku ta e
Sosial
Resultado Marvelous Queens Showcase
Willemstad – Wikènt tras di lomba Marvelous Production a organisá su promé elekshon pa loke ta trata 2022. Un elekshon great kaminda kada partisipante a mustra nan abilidat nan komo Modelo Promoshonal riba esenario i tambe nan a modela shimis nan di cocktail ku diseño nan bunita.
E resultado tabata lo sigiente.
Baby Best Promotional Runway Model: Queenaë Fecunda
Baby Beautiful Hair: Queenaë Fecunda
Baby Best Cocktail Dress Design: Queenaë Fecunda
Minu Best Promotional Runway Model: Tyshainy Lasten
Mini Beautiful Hair: Tyshainy Lasten
Mini Best Cocktail Dress Design: Tyshainy Lasten
Little Best Promotional Runway Model: Jen-Naöxa Payne
Little Beautiful Hair: Jen-Naöxa Payne
Little Best Cocktail Dress Design: Taë-Sja Martina de Wind
Pre-Teen Best Promotional Runway Model: Shanea
Medema
Pre-Teen Beautiful Hair: Charelline Panthoflet
Pre-Teen Cocktail Dress Design: Charelline Panthoflet
Daily Nobo
Sentensia den kaso inex….. Robo di 600 kilo di kokaina for di warda di polis un frakaso total
Kuminsa ku kouseband…… “Nos tur ban kunuku, planta i krese nos pais”
Colon ta e promé barku ku ta trese karga pa almasená na Bullenbaai
Dianan Marítimo 2022 Sektor marítimo ta di sumo importansia pa Kòrsou
Segun Ministerio di defensa: 23 miembro di alto rango di kuerpo polisial na Colombia a renunsia
Violadó di yu di kriansa a bai apelá kastigu i a haña mas aña aserka
Kuminsá orientá mucha di skol di trempan riba tentamentu na skol
Mark Mingo ta demandá OM pa miones di florin!
Parlamentonan di Kòrsou, Aruba i Sint Maarten a kobardiá ante Ulanda
Curator kier a kobra PDVSA US$41,6 mion pa un debe di US$1.777.740
Trending
-
Lokal6 days ago
Violadó di yu di kriansa a bai apelá kastigu i a haña mas aña aserka
-
Lokal7 days ago
Kuminsá orientá mucha di skol di trempan riba tentamentu na skol
-
Lokal6 days ago
Mark Mingo ta demandá OM pa miones di florin!
-
Lokal2 days ago
Parlamentonan di Kòrsou, Aruba i Sint Maarten a kobardiá ante Ulanda
-
Lokal7 days ago
Curator kier a kobra PDVSA US$41,6 mion pa un debe di US$1.777.740
-
Lokal7 days ago
Rapòrt tokante kombatimentu di tentamentu i diskriminashon den skolnan
-
Lokal7 days ago
YDK a haña but di Sociale Zaken Ulanda i mester paga Bijstand bèk
-
Sosial7 days ago
Jeny Minguel Miss Curaçao Holland 2022 rumbo ‘Miss Petit World 2023’


text:
Den un rueda di prensa Robert Candelaria di AVP a trata un topico cu a yega na su conocemento caminda, segun e, tin un high rise hotel cu ta bay haci renobacion na su propiedad y cu e tin entendi cu Gobierno, pa ta specifico Minister di Labor y Minister di Husticia, ta para na e punto pa duna permiso na riba 100 trahador di afor, hendenan cu ta bin segun e di e.o. Mexico y cu nan ta pa bin pa haci trabounan di renobacion/construccion.
Na mes momento Candelaria ta papia di reglamento di permiso. Ami kier sa ki permiso? E ta lubida cu no ta e Gobierno aki ta conoci pa regla cos. Ora mi a scucha e acusacionnan di Colega Candelaria, mesora mi a tuma contacto cu Ministernan Glenbert Croes y Minister Andin Bikker aunke cu mi sentimento tabata bisami cu no ta berdad. Ambos minister tabata den Comision Fiho di Labor na mas cu un ocacion y mi conoce nan maneho y pensamento. Toch mi a tuma contacto cu nan y mi mester informa pueblo cu ni na DIMAS ni na DPL no tin nada registra pa proyectonan di corto duracion na of pa un hotel.
Mirando e informacion detaya cu Candelaria a presenta ta bon pa e duna e informacion completo na pueblo. E la menciona cu ta trata di un high rise hotel, trabou di renobacion, cantidad di trahador cu lo busca y tambe di cua pais. Lo ta bon pa e sali informa pueblo na cua hotel e ta referi y asina nos por acerca nan tambe pa puntranan si ta berdad, ki dia nan a entrega of ta bay entrega un peticion y pakico nan kier busca trahador di afor y no ta of kier uza nos mesun hendenan.
Ta bon pa mi informa pueblo cu dia 15 di januari 2021 mi a invita Minister di Husticia y Minister di Labor den Comision Fiho di Labor pa trata e maneho di admicion cu Gobierno a introduci recientemente y nan a splica detayadamente dicon a yega na dicho maneho.
Un maneho cu tin como meta principal: proteha nos mercado laboral local. Ami sigur ta aplaudi e decisionnan tuma pa Gobierno. Puntonan manera:
- cu peticion pa 1e permiso no ta keda honra solamente si ta trata di funcionnan specialisa of cu ta cay den e lista di excepcion;
- tambe cu lo restringi e otorgamento di ‘gezinshereniging’;
- tambe lo restringi prolongacion di permisonan pa esnan cu tin 5 permiso of menos. Si haya prolongacion ta pasobra cu screening di DPL ta indica cu no tin un local pa eherce e funcion
- cambio di firma pa esnan cu 5 permiso of menos no lo por mas, cu excepcion si haya ok di DPL.
E maneho anuncia pa gobierno ta necesario y responsabel mirando e situacion precario cu nos pais ta pasando aden y cuanto local a perde entrada of trabou.


text:
E aerolinea regional ta interesa pa expande su vuelonan den Caribe
ORANJESTAD – Director Comercial di aerolinea Domincano, ‘Pan Am World Airways – Dominicana’ (PAWA), sr. Sebastien Garcia a reuni cu Minister di Asuntonan Economico Richard Arends e siman cu a pasa. Garcia a keda satisfecho con e reunion a bay cu e mandatario pasobra di parti di PAWA tin masha interes den desaroya nan frecuencia na Aruba pa di e forma aki tin un conexion mas amplio cu Caribe.
“Asina e hendenan di Aruba por biaha mas facil via Santo Domingo na tur e destinacionnan cu PAWA ta bulando. Pa nos ta hopi importante pa intercambia di pensamento cu autoridadnan local pa por sigui crece y conecta cu Caribe.” Garcia a splica cu awor nan tin 4 vuelo pa siman cu ta bula entre Aruba y Santo Domingo y den e periodo mas druk tin cinco vuelo pa siman. Esnan di Aruba por conecta cu vuelonan di PAWA via Sint Maarten, Corsou, Miami y San Juan.
E intencion ta pa wak con expande nan operacionnan y mira cua ta e posibilidadnan pa bin cu vuelonan entre Corsou y Aruba. Esaki ta algo cu mester sigui wordo discuti. “Minister a scucha nos. Nos ta bay bin bek cu un delegacion di ehecutivonan halto di PAWA pa wak con mas leu nos por negosha y logra nos meta. E mercado ta pidi esaki y nos ta haci tur lo posibel p satisface e mercado.”


text:
WILLEMSTAD — Jeremy de Nooijer a bolbe haña invitashon di Patrick Kluivert i Federashon Futbòl Kòrsou pa hunga ku e selekshon nashonal di Kòrsou den e eliminatorionan pa Kopa Karibe. Segun informashonnan, de Nooijer ta sali pa Kòrsou dia 21 di mart próksimo.
Den e promé buèlta di eliminatorio Kòrsou lo ta den Grupo 4 huntu ku Barbados i Repúblika Dominikana. Kòrsou lo enfrentá Barbados dia 22 di mart i Repúblika Dominikana dia 26 di mart. E dos mihonan di kada grupo ta avansá pa e siguiente buèlta.
Manera nos a informá anteriormente tin algun kara nobo ku a risibí invitashon pa e selekshon nashonal. Te ku awor aki e selekshon di Kòrsou lo tin por lo ménos tres kara nobo. Direktor tékniko di selekshon, Patrick Kluivert a hasi un invitashon na entre otro Doriano Kortstam, Rangelo Janga i Quentin Jakoba.


text:
WILLEMSTAD – Hopi ta nos deportistanan ku ta destaká den diferente ramo di deporte i esaki sigur ta un prueba di e talento ku nos komo yu di Kòrsou tin i ta bendishoná kuné. Esaki ta e kaso tambe di e hóben Millard “The J-Machine” Petrona di 14 aña di edat i ku ta studiando na Radulphus College den klas V3F ku for di un edat hopi yòn, ta praktiká e deporte di siklismo i e último 4 añanan ta hasiendo estrago den e ramo di BMX.
Na Kòrsou Millard a partisipá na un kantidat enorme di kompetensia i logrando éksito tras di éksito den esakinan. For di aña 2010 ku a kuminsá ku BMX na Kòrsou, tur aña ela logra sali kampion di su kategoria di edat. Na 2011 Millard pa promé bia ta biaha pa Tampa (Merka) pa partisipá na su promé kompetensia internashonal i ta logra sorprendé tur presente komo un nobato.
Millard a kompetí na Tampa, na unda el a logra primeramente, e segundo puesto den final di e ‘Pre-races’, miéntras ku seguidamente den e kareda final di e kompetensia den su kategoria (te ku 11 aña di edat), el a sa na logra e promé posishon den final. Ku e resultado aki tambe Millard ta logra e distinshon di deportista di luna febrüari 2011. Esaki tabata e komienso di un karera impreshonante den e mundu di BMX. Aktualmente Millard “The J-Machine” Petrona ta e kampion indiskuti di Kòrsou den su kategoria i resientemente a keda selektá komo deportista di luna mart 2014. Esaki pa motibu di su resultadonan eksepshonal Na “Gator Nationals” na Tampa, kaminda Millard a logra no ménos ku 5 trofeo i un kareda lokal, kaminda e la destaká, saliendo promé den su kategoria di edat i promé den e kategoria open class 15+.
Mester bisa ku den luna di aprel 2014 Millard “The J-Machine” Petrona tabatin otro oportunidat di bai kore na Merka. E biaha aki na e “Dixie Nationals” ku a tuma lugá na Atlanta den e wikènt di 25 pa 27 di aprel. E kareda aki tambe tabata super eksitoso pa M.J., manera nan ta yam’é, komo ku e la logra un total di 6 trofeo.
Dia 10 di mei último tabatin e di dos kareda lokal pa e aña aki, titulá “AA Drink BMX Spring Race 2014” ku a konta ku partisipashon di koredónan di Aruba ku ta den ful preparashon pa bai Mundial. Millard “The J-Machine” a pone drama, saliendo na promé lugá den su kategoria di edat i spanta tur hende ora ku den open class 15+ di forma fenomenal e la logra gana di koredónan muchu mas grandi ku n’é.
Pero manera tur atleta ku ta praktiká nan deporte na nivel kompetitivo ke logra lo máksimo, Millard su soño ta pa partisipá na e kampionato mundial di BMX ku ta tuma lugá na Rotterdam, Hulanda, den luna di yüli awor.
Komo pais Kòrsou no ta wòrdu rekonosé internashonalmente, awor akí ta hasiendo e esfuersonan pa wak si Millard por bai kore bou di bandera Rubiano.
Millard “The J-Machine” Petrona ta hasiendo su bèst, kombinando skol i deporte i ke enkurashá tur hóben pa hasi meskos.
Pa por yuda Millard “The J-Machine” Petrona sigui desaroyá den su deporte faborito, partisipando na karedanan internashonal, por tuma kontakto ku su mayornan na telefòn 521-8302 òf via email na majous@hotmail.com.


text:
Parlamentario Endy Croes a tuma nota cu aña di elecion Mike Eman a sali for di su cueba y a stofia algun bachi bieuw y kier manipula pueblo atrobe manera el a hasi 8 aña largo. Mike Eman a priminti Bo pueblo cu e lo ‘ELIMINA’ BBO manera e drenta gobierno na 2009.
Mike a drenta gobierno y a haña e BBO na 3% y a goberna 8 aña y momento pueblo a core cune Mike a laga e BBO na 3.5%. Pues Mike Eman a AUMENTA BBO enbes di ELIMINA BBO. Engaño di Mike.
Mike Eman a gaña pueblo cu e lo drenta gobierno na 2009 y lo redusi prijs di awa y coriente cu 25.5% from “day one”. Mike Eman a drenta gobierno goberna 8 aña y a aumenta prijs di awa y coriente cu 35.5%.
Rapport di WEB a papia kla. No por lubida con Mike Eman a laga bati pueblo cu klop 1 di october 2014 momento a aumenta e prijs di awa y coriente. Otro engaño di Mike Eman.
Mike Eman a pidi pueblo confiansa pa ora e drenta e drecha situacion financiero y lo corta tur gasto. Mike Eman a drenta haña un debe nacional na 43% y a mas cu redobla esaki saliendo na 2017 lagando esaki atras na 93%.
Mike Eman a gaña atrobe. Mike Eman a priminti pueblo cu e lo no saka ningun pero ningun dividendo di companianan estatal. Mike Eman a chika nos companianan estatal sacando 201 MIYON florin den 8 aña na dividendo. Mike Eman a gaña atrobe. Awe Mike Eman kier hunga cu sentimiento di zorgverleners?
Carta di Militair Knops di 18 di Mei 2020 a papia kla:
Por a tuma nota di Mike Eman y Mervin Wyatt Ras na Hospital. Mervin Wyatt Ras como miembro di Parlamento di AVP a aproba tur e desaster cu AVP a comete durante 8 aña largo.
Pues hortamento y corupcion di tereno caso Benny Sevinger Avestruz, actonan coruptivo di Paul Croes caso IBIS, dealnan di CITGO, presupuestonan cada aña cu 400 miyon na deficit. Tur Mervin Wyatt Ras a grita “VOOR”. Cu ki cara Bo kier compaña e autor y creador di e Mega Debe y tata di nos desaster financiero Mike Eman na Hospital cu un storia fantasma?
Pa kita tur duda nos a pone man riba un documento esta un carta di Ministerie van Binnenlandse Zaken en Koninkrijksrelatie ( BZK) fecha 18 di mei 2020 firma pa Militair Raymond Knops.
E carta aki ta dirigi na Minister President di Aruba referente desicionnan tuma den Rijks Minister Raad di 15 di Mei 2020. Akiden ta para cu cu Rijksministerraad (Hulanda) a tuma e siguiente desicionnan: “Aruba voert voor 1 juni voor een bedrag van Awg. 5 miljoen aan maandelijkse besparingen bij de Algemene Ziektekosten (AZV). Deze besparing dient uiterlijk 1 juni aanstaande met het CAFT gecommuniceerd te worden”(mira copia adhunto).
Esaki ta pa kita tur duda. Tanto Gobierno y Parlamento a bringa e desicion aburdo unilateral y cruel aki di e Hulandesnan. Parlamento promer siman di januari 2021 a reklama esaki fuerte durante reunionnan di IPKO.
Pues tin esaki ainda riba agenda pa keda debati y trata na yega na un otro formula husto y mas humano. Mientrastanto lo mester cumpli cu diferente exigencianan di Hulanda den 2021 pa sigui haña e sosten financiero.
Pues pa Mike Eman y Mervin Wyatt Ras kier hinka den nan cabez pa culpa gobierno actual di un desicion descabeya y fuera di tur etica cu gobierno Hulandes a tuma ta absurdo. Nos ta papia cu prueba y no ta papia kakalaka. Pueblo lo sa di huzga e gang di bandido y piratanan aki di AVP pronto den e siguiente eleccion.


text:
E “seat capacity” na Aeropuerto di Aruba ta sigui aumenta mirando cu aerolineanan ta sigui aumenta cantidad di buelo den zomer pa alcansa e demanda creciente.
Aerolineanan ta agrega mas di 125 buelo na e schedule di Juni y JuliAruba Airport Authority N.V. (AAA), compania cu ta maneha y opera Aeropuerto Internacional Reina Beatrix (Aeropuerto di Aruba) ta raporta e siguiente informacionnan di trafico aereo:
• Aeropuerto di Aruba lo opera 80% di su schedulenan di Juni 2019 (prome cu pandemia) den 2021.
• Tur region a mustra aumento e luna aki.• E averahe di “load factor” di pasahero na salida ta 69.5%, compara cu 85% na 2019.
• Cantidad di servicio: 25 pa dia, compara cu 35 na 2019. Aerolineanan ta agregando mas ruta nobo y ta rebibando rutanan bieu, mirando cu pasaheronan kier biaha pa placer den zomer, si mira cu e percentahe di personanan vacuna ta sigui aumenta na Merca.
Segun e schedulenan di Cirium combina cu e configuracion di asiento di CAPA Fleet Database, Aeropuerto di Aruba su schedulenan di buelo (cu ta traduci den “air seat capacity”) pa e tercer kwartaal y winter 2021-2022 ainda ta mustra recuperacion di 83% y 94% di e nivelnan di 2019.
E estadisticanan ta representa Aeropuerto di Aruba su capacidad di asiento pa kwartaal (saca dia 7 di Juni, 2021) segun region. Nota si cu schedulenan emiti door di e aerolineanan pa e resto di zomer ta wordo regularmente corta.
Latino America ta sigui corta mas hopi en comparacion cu e otro regionnan. Obstante esaki, e ta sigui un tendencia di mehoracion modesto desde medio April pa laat den Mei cu Brazil, Argentina y Colombia teniendo e cantidadnan mas halto di casonan den Sur America.
E capacidad general di asiento ta mustra di ta 80% di e nivelnan prome cu e pandemia entre Juni cu September, yegando 94% entre November cu December, dependiendo riba e exito di e programa di vacunacion Latino Americano y e recuperacion di e mercado di aviacion “multi-speed”, cu e potencial general di trafico pa winter di 75-100%.
Zomer 2021 | “Highlights” di e schedule: Norte America – American Airlines a aumenta buelonan diario (7) for di Charlotte na 3 buelo diario (21) pa e lunanan peak Juni y Juli.
– American Airlines a reanuda 1 buelo semanal riba Diasabra for di La Guardia desde 12 di Juni.
– United Airlines a aumenta servicio for di Washington for di 3 buelo semanal pa 1 buelo diario (7) den Juni.
– JetBlue lo aumenta servicio for di JFK for di 14 pa 17 buelo semanal na Juli.
– WestJet su fecha tentativo pa cuminsa bek ta 6 di November, 2021, cu 2 buelo semanal for di Toronto.
– Air Canada su fecha tentativo pa cuminsa bek ta 11 di September, 2021 cu 2 buelo semanal for di Toronto. Latino America
– Avianca tin plan pa aumenta servicio for di 4 pa 5 buelo semanal (buelo di Diaranson) for di Bogota pa e lunanan peak di zomer cu ta July – Augustus. Europa
– KLM lo cuminsa cu buelonan diario (awo tin 6 buelo pa siman) for di Amsterdam (via Boneiro) na Juli.
– KLM a agrega 3 buelo semanal extra pa e simannan peak di zomer for di 23 di Juli pa 15 di Augustus, 2021.
– TUI NL a aumenta servicio for di 1 pa 3 buelo semanal for di Amsterdam (via Curacao) den Juni y ta plania pa agrega 1 buelo extra riba Diamars cuminsando 6 di Juli te cu October 2021.
– TUI UK ta plania pa cuminsa bek cu 1 buelo semanal pa henter aña for di Gatwick desde 7 di Juli, 2021, pendiente e revision di e Gobierno Ingles di paisnan cu ta cai den e categoria berde.
Aeropuerto di Aruba ta sigui actualiza e informacion riba e aerolineanan segun informacion ta bira disponibel. E schedulenan di buelo ta cambia constantemente y por cambia na cualkier momento di dia.
Bishita e pagina di “Flight Schedules” pa mira e schedule detaya di zomer y e ultimo informacionnan confirma ricibi for di aerolineanan partner na https://www.airportaruba.com/flight-schedules.
“E atmosfera di demanda ta indiscutiblemente positivo cu nos aerolineanan agregando capacidad y destinacionnan nobo door di aumenta frecuencia di buelo. Nos ta sigur cu nos ta bai bolbe mira volumennan halto den e lunanan importante di e kwartaal cu ta Juli, Augustus y September,” Aeropuerto di Aruba su Air Service Development Manager Sra. Jo-Anne Meaux-Arends.


text:
KRALENDIJK - Humphrey Jr. Wout mihó konosí komo Junny Wout ta djòin MPB i ta kanando e trayekto di preparashon pa subi lista i partisipá na elekshon di Konseho Insular 15 di mart 2023. Junny ta un persona nasé na Rincon ku despues di su estudio eskolar a traha den sektor atministrativo i despues servisio di duana. E ta motivá su desishon manera ta sigui: “Mi ta un persona ku semper ta trata di ‘transformá tragedia den triunfo’. Mi ta kere ... Lesa mas
Polítika
Kolegio Ehekutivo ta manda rapòrtnan públiko pa Konseho Insular
KRALENDIJK– Djabièrne 23 di sèptèmber Kolegio Ehekutivo a ofresé tres dokumento, ku den promé instante tabata konfidenshal, un biaha mas na Konseho Insular. Ta trata di e ‘Quick Scan’ relashoná ku Bonaire Laboratorium NV, e Akuerdo di Desaroyo Sunset Beach ... Lesa mas
Frakshon di PAR ta pidi Den Haag pa huntu enfrentá e pasado di sklabitut
WILLEMSTAD – Presidene di frakshon Quincy Girigorie a manda un karta pa komishon fiho di Asuntunan Interior di Tweede Kamer tokante di e pasado di sklabitut. A bai un kopia tambe pa e minister i sekretario di estado di e ministerio di Asuntunan Interior i ... Lesa mas
MPB ku UPB ta bisa di ke hasi rapòrtnan krítiko aksesibel pa públiko
KRALENDIJK- Despues di basta buelta siman pasá den reunion di Konseho Insular, awor MPB i UPB supuestamente lo ke hasi tres rapòrtnan krítiko tòg aksesibel pa pueblo. Esaki e lidernan di frakshon di MPB i UPB a trese dilante den un komunikado ... Lesa mas
Daisy Coffie ta haña ku koalishon i gezaghèber a viola prinsipio di bon gobernashon
KRALENDIJK- Segun miembro di Konseho Insular, Daisy Coffie, siman pasá e koalishon MPB/UPB a demonstrá di no ta interesá pa aktua konforme prinsipionan di bon gobernashon i ademas ta skonde bèrdat pa pueblo. Coffie ta bisa tambe ku gezaghèber Edison Rijna ... Lesa mas
MPB ta organisá treinen Desaroyo Personal
KRALENDIJK - E komishon di treinen organisá un treinen tokante Desaroyo Personal, ku a wòrdu duná pa Oscar Castillo, eks dosente i eks polítiko na isla hermana Kòrsou. Aunke ku e kurso akí tabata destiná na promé lugá pa nos miembronan eksistente i nobo, a ... Lesa mas
Nina den Heyer ta bai bira hefe nobo di OCW Hulanda Karibense
KRALENDIJK- Entrante promé di desèmber 2022, ta nombra Nina den Heyer komo hefe di servisio di Enseñansa, Kultura i Siensia (OCW) na Hulanda Karibense. For di un proseso di solisitut i selekshon, ku kandidato di tantu e parti Karibense komo Oropeo di ... Lesa mas
Michael Pieters: gobièrnu MPB/UPB tin yen di kos pa skonde
KRALENDIJK- Según anterior miembro di Konseho Insular, Michael Pieters ta manera obvio ku e gobièrnu di MBP ku UPB tin hopi kos di skode. “Durante di reunion di Konseho Insular, un proposishon a subi mesa di parti di presidente pa Konseho Insular ... Lesa mas
Gobernadó Boekhoudt ta habri aña parlamentario na Aruba
ORANJESTAD – Ayera a habri e di 37 aña parlamentario na Aruba for di dia ku a optené Status Aparte na 1985. E apertura tabata na enkargo di Gobernadó di Aruba, Alfonso Boekhoudt. Den su diskurso el a splika e metanan i e vishon pa e aña parlamentario ... Lesa mas
Marylou Felida ta djòin MPB
KRALENDIJK- Marylou Felida ta bai reinforsá e partido MPB i ta kanando e trayekto pa forma parti di e lista di MPB pa elekshon di Konseho Insular 15 di mart 2023. Felida ta yu di un tata ku a nase na Boneiru, mientras su mama si a nase na e isla di ... Lesa mas
Konseho Insular di Saba hopi krítiko tokante proposishonnan pa kambio den leinan social
THE BOTTOM- Konseho Insular di Saba ta hopi krítiko pa loke ta trata e proposishon di lei ku minister Carola Schouten a manda pa e islanan BES dia 14 di yüli 2022. Na promé lugá Konseho Insular ke haña mas tempu pa studia e proposishon aki i duna un ... Lesa mas
M21 ta pro derechonan igual pa tur i kontra di deskriminashon
KRALENDIJK- M21 di Daisy Coffie e siman aki a para ketu na e evenemento rònt munda pa loke ta trata e asina yamá selebrashon di Pride. “Nos ta biba den un sosiedat diversifiká i kompleho ku representashon i partisipashon di diferente grupo di hende. E ... Lesa mas
Diputado Nina Den Heyer tin sosten di UPB pa sigui komo diputado
KRALENDIJK- Diputado Nina den Heyer ta sigui ku sostén di su propio partido Movementu di Pueblo Boneriano (MPB). Esaki por konkluí for di un komunikado ku e partido a manda pa prensa siman pasá. Diputado Den Heyer, ku resientemente a indiká ku e lo no ... Lesa mas
Diputado Den Heyer ke bandoná politika i no ta bai pa re-elekshon
KRALENDIJK- Diputado Nina den Heyer lo no partisipá na elekshonnan benidero i ta planea di bandoná polítika aktivo. Aunke rumornan riba e posishon di Den Heyer tabata kore rònt pa basta tempu, e diputado popular a konfirmá esaki djabièrnè mainta na ... Lesa mas
Unkobon determiná pa hiba estado hulandes dilanti korte
KRALENDIJK - Unkobon kier kuminsá pa gradisí tur hende ku a yuda finansieramente pa hasi e kaso hudisal aki posibel. For di nos promé yamada, dos luna pasá, nos a risibí mas o menos $ 70.000,--. Esaki ta fantástiko. E meta ta sinembargo pa yega $ ... Lesa mas


text:
Komishon Vigilansha riba kuido di arestado
Komishon – CTA CW – ta vigilá si instansianan hudisial manera sèlnan di polis, baraknan pa ilegal i lugánan di alohamentu pa hóben i adikto, ta trata su residentenan ku ta será, korektamente.
Si esaki no ta e kaso, CTA CW lo mèldu Minister di Hustisia p’e por tuma medidanan di mehorashon.
Alabes e Komishon ta vigilá si e medidanan ta keda ehekutá. CTA CW ta sigui den esaki norma i reglanan estrikto manera ta stipulá den nos leinan lokal i den tratadonan internashonal.
CTA CW ta independiente. No por ehersé influensia riba e komishon ni por strob’e di ehersé su tarea.
E Komishon ta konsistí di:
- Señor mr. F.M. Hanze (presidente)
- Señor R.T. Meulens MBA
- Señor ir. A.R.B. Troeman MBA
- Señora L.E. Tielen-Martes MSc ( sekretario)
Nan ta nombrá pa un periodo di 3 aña i por keda nombrá di nobo dor di Minister di Hustisia.


text:
Isla den Nos Bida
100 years Refinery in Curaçao – 100 aña Refineria na Kòrsou
Events
Isla i Arte den Nos Bida
Te 14 di aprel 2017 na Museo di Kòrsou
Isla i Arte den Nos Bida
Un reakshon artístiko riba 100 aña Refineria na Kòrsou
31 artista visual kontemporáneo ta ekshibí nan obra reflehando nan sintimentu pa ku Isla na Museo di Kòrsou.
Museo di Kòrsou ta habri:
– Djamars pa djabièrnè , di 8.30 am te ku 4.30 pm.
– Djasabra , di 10 am te ku 4 pm. Djadumingu i Djaluna ta será
– Entrada : 5.00 florin
– Museo di Kòrsou , Van Leeuwenhoekstraat z/n Mundu Nobo


text:
E damnan na Aruba, en principio, e infrastructura a wordo haci limpi y a haya nan mantencion, cla pa ricibi yobida. Na comienso di aña nan tabata practicamente bashi pero e yobida grandi na januari a yuda hopi, como tambe e yobidanan durante aña, cu ta loke ariba Sta. Rosa ta draai pa yuda e cunukeronan. Sra. Nathaly Maduro, directora di Santa Rosa ta amplia.
Loke si a bin ta ripara cu hopi companianan di construccion, y nan ta haci uzo vooral di e damnan principal, cual ta dam di Rooi Afo y di Tanki Leendert. Esaki ta fastioso, ya cu si e awa di e damnan aki baha, e ta bira un problema. Ta purbando pa conscientisa tur hende pa ora cu awa yobe, purba di gara mas awa cu ta posibel. E hendenan cu tin regenbak na cas, pro wak cu tin ora e gootnan a kibra, nan no tin nan poni na nan luga, Santa Rosa ta pidi pa considera pa wak con ta gara mas awa y pa den futuro, cu si tin calamidad di awa, esakinan por saca un man yuda e cunukeronan.
Santa Rosa a haci un yamada na polis ambiental, cu lo extende nan cooperacion, unda cu nan lo pasa controla pa si tin sushi, esakinan lo wordo recolecta di biaha, pa evita cu si sigui yobe, esaki no ta den e damnan. Pa loke ta e trucknan cu ta colecta awa na dam, Sra. Maduro a bisa di cu mester bin un ahustacion di nos leynan. El a papia cu minister Romero ariba e problema di awa y tambe di e trucknan cu ta busca awa na damnan, y e mandatario na su turno a keda di reuni over di esaki cu su colega di Infrastructura, bou cual e damnnan ta cay, ya cu esaki ta cay bou di DIP.
Esaki ta un situacion fastioso, ya cu cada compania, ora di entrega bid, ya e parti di awa ta inclui den e proyecto. Si esaki ta e caso, no saca awa di dam, of uza e dam di Moko of e plantanan di reciclahe, cu Santa Rosa no ta bin den aanmerking ainda pa e awa. Pero den nan caso, nan si por haci uzo di e awa aki pa trabaonan di construccion. Santa Rosa tin’e ariba su lista di prioridad y lo documenta esaki pa asina e documento pro sigui canaa y ta spera cu por yega na un acuerdo pa por yega na proteccion di e damnan. Te asina leu, Sra. Nathaly Maduro, directora di Santa Rosa.


text:
KRALENDIJK – Djasabra anochi despues ku a saka ganadó di tumba hubenil, Rignald ”El gran Tiri” Trinidat a kanta su tumba nan di pasado huntu ku Glenn & Friends. Despues a hasi entrega di plaka di mérito na Juan Angela i su yu Garrick Angela, kende ta esnan ku festival di tumba 2020 ta dediká n’e. Ta trata di e 45 festival di tumba. Promé kantante e anochi tabata Gabriel Simon kende a presentá ku orkesta “Diamonds”. Despues a kontinuá ku e otro partisipantenan. Hopi tabata komentá ku tumbanan a zona bon i tabata di kalidat.
Resultado festival di tumba grandi:
Mihó letra “Duru duru ankra”.
Segundo finalista: Jurnick Clarenda,
Promé finalista: Gerrald Alberto,
Luigino Molina Rei di Tumba pa karnaval 2020.


text:
Oranjestad-E mayoria den Parlamento di Aruba den su ultimo reunion pa Aña Parlamentario 2013-2014 a pasa dos mocion relaciona cu e crisis constitucional cu a presenta na nos Pais. Nos a bay contra e mocionnan aki pa e sigiente motibo.
Autonomia ta encera responsabilidad. Si Parlamento lo a actua debidamente awe no lo tabata tin crisis financiero y ni crisis constitucional. Awe kier bin cu un pleister den dos mocion pa por sconde pa e falta di responsabilidad y busca moda pa tira culpa riba otro. Locual cu e Fraccion di AVP mester realisa ta cu ex Minister Yrausquin den su carta di retiro mes a divulga con nan a deal den Conseho di Minister di Reino pa logra cu Tweede Kamer bay di acuerdo cu mocion Herde/Yrausquin pa un geschillenregeling a cambio cu Parlamento di Aruba ta bay di acuerdo pa entrega di autonomia via cambio di articulo 27 inciso 3 di Statuut na momento cu a haci cambio den Statuut pa haci 10-10-10 posibel. E tempo ey como parlamentario Yrausquin a categorisa e perdida aki como djies un tiki entrega di autonomia. Mescos cu Minister Eman a yega di bisa nos Pais ta bay djies un tiki den rood y awe wak e consecuencia cu nos ta sinta cu un KB riba nos cabes, un investigacion di CFT y un menasa real di Hulanda pa impone un Algemene Maatregel van Rijksbestuur y tumando asina e gobernacion di nos Pais over.
Ta danki na e falta di responsabilidad y oportunismo politico, awe nos Pais ta den un crisis financiero y constitucional cu ningun mocion por drecha. Ta solamente si nos asumi e responsabilidad cu ta compania nos autonomia nos lo por evita cu otro ta mete den nos asuntonan.


text:
Kolonia
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Un kolonia ta un teritorio ku ta resorta bou di un estado soberano, apesar ku e no ta situá denter di e teritorio di e madre patria. Den praktika e kolonia ta depende di un otro pais i usualmente su leinan tabata e leinan di e otro pais. Kolonisashon tabata nifika originalmente ku un parti di un poblashon, e kolonisadó, ta establese su mes pafor di su teritorio di origen. Mas laat den e epoka di kolonisashon e poblashon indígeno di e teritorio kolonisá tabata wordu sometí.
EtimologiaEditá
E palabra "kolonia" ta derivá di e palabra latin colōnia, ku tabata wordu usa komo konsepto pa basenan militar i siudatnan romano. E palabra aki na su turno ta derivá di e palabra colōnus, ku tabata un agrikultor ku tabata hür tereno pa planta.
Algun ehempelEditá
Den mundu antiguo Cartago, Malta, Sicilia, Sardegna tabata forma parti di e kolonia fenicio. E siudat Marseille (Francia) tabata un kolonia griego y e siudat Kolonia (Alemania) un kolonia romano. Varios kolonia a keda eksisti te den siglo diesinuebe i binti, entre otro bou di e siguiente pais:
- Gran Britania: Australia te 1901; Barbados te 1966; Jamaica te 1962; Hong Kong te 1997; India, Bangladesh y Pakistan te 1947.
- Portugal: Angola te 1975; Brasil te 1822; Goa, (India) te 1960.
- Spaña: Argentina te 1810; Venezuela te 1811.
- Merka: Filipinas di 1898 te 1946; Puerto Rico; Liberia (goberna pa siudadano merikano di 1821 te 1847).
- Dinamarka (antes Imperio colonial danes): Groenlandia di 1721 te 1953, ora e kolonia a bira un parti igual di e Reino Danes y na 2009 a atkeri outonomia.


text:
Na clausura di e anja parlamentario ta custumber di duna un relato di trabounan den Parlamento. Parlamentario drs. Mervin Wyatt-Ras ta haya cu durante e anja parlamentario cu a pasa 2021-2022 a lanta diferente comision fiho dor di split comisionnan for di otro sin e resultado apropia. Por nota cu comisionnan no a reuni mucho. P.e. gezin en ouderenzorg cu tabata forma parti hunto cu commissie volksgezondheid a reuni solamente 2 biaha. Esaki mientras nos famianan no por mas y no tin pan pa pone riba mesa. Comision di turismo cu ta asina importante pa nos economia a reuni solamente un biaha. Comision di ciencia, inovacion y energia no a ni reuni. Comision labor tampoco no a reuni, mientras nos pueblo ta sin trabou mientras e comision di relacionnan cu America di Norte tampoco no a reuni.
drs. Mervin Wyatt-Ras: Ta imperativo pa Parlamento haya su funcion bek di controla gobierno
Ni papia di comisionnan di independisacion di Parlamento cu a paga hende pa skirbi rapport no a reuni, ni e comisionnan particular di cambio di nos constitucion, ombudsman y monitoring di SDG’s. Pa loke ta trata optimalisacion di funcionamento di Staten tampoco no a reuni niun biaha.
Ta lamentable cu e constelacion Mep-Raiz tampoco no ta habri ni transparente pa laga nan coleganan di oposicion tambe ta (vice)presidente di comisionnan. E ora sigur cu si lo traha mas efectivo. Zogenaamd nan lo por haci miho. E resultado pues di e comisionnan ta un diep onvoldoende.
Banda di esey reunionnan publico cu oposicion a pidi tampoco ta ser otorga manera pidi. Solamente ora ta cumbini gobierno nan ta bin Parlamento pa insulta y critica gobernacionnan anterior sin ofrese perspectiva concreto pa futuro. Tin biaha ta yama bijeenkomsten, cu eigenlijk mester tin caracter informativo, sinembargo e presidente ta haci nan un verkapte reunion publico pa e ministernan por insulta parlamentarionan di oposicion cu limitacion di e parlamentarionan di oposicion pa reacciona of presenta mocionnan of cierto cambionan. Ministernan tampoco no ta contesta preguntanan di parlamentarion por escrito. Tanto hende cu ta cana rond den Cocolishi no por yuda e ministernan contesta preguntanan di Parlamentarionan cu ta ensera preocupacion di nos pueblo.
Aki por mira claramento un deficit democratico. Un otro ehempel ta mocionnan cu ta ser presenta dor di oposicion. Di esakinan practicamente tur ta ser desaproba (mas cu 50%). Di 84 mocion entrega un cantidad di 49 so a ser aproba. Kiermeen mita di e mocionnan presenta so a ser aproba.
Por conclui pues cu e presidente di parlamento aunke e ta gaba su mes continuamente y kier vigila tur parlamentario, no ta draai e parlamento manera mester ta. E por haci hopi mas pa obliga gobierno responde na Parlamento y haci e trabou di control di Parlamento mas efectivo.
Banda di esey den cada reunion ora cu un miembro di Parlamento critica gobierno e presidente mes ta contesta e parlamentario mesora pa defende gobierno. E presidente tin hopi mas di sinja di staatsrecht y di kico ta su rol como presidente. Ultimo el a saca un sra. indefenso foi tribuna djies pa un par di comentario dirigi na e prome minister.
Parlamento ta e organo di mas halto di pais Aruba pero e falta di maneho di e presidente ta haci cu ta gobierno ta controla Parlamento enbes cu parlamento ta controla gobierno.
Wyatt-Ras a bin cu pruebanan concreto pa mustra riba e malfuncionamento. Sigur lo mester bin cambio. Ta imperativo segun Wyatt-Ras pa Parlamento haya su funcion bek di controla gobierno.


text:
Orashon djarason 15 di mart 2017
Orashon djarason 15 di mart 2017
Ora Hesus tabata na kaminda pa Herusalèm, El a hala su diesdos disipelnan un banda i bisa nan: ‘Tende, nos ta subi bai Herusalèm kaminda Yu di hende lo keda entregá den man di e saserdotenan importante i di e dòktornan di lei. Nan lo konden’É na morto i entreg’É den man di pagano ku lo hasi bofon di djE, sut’É ku karbachi i krusifik’É, ma riba e di tres dia lo E lanta for di morto.’ Mama di Hakobo i Huan, yunan di Zebedeo, a aserká Hesus huntu ku su yunan, el a hinka rudia su dilanti i a pidiÉ un fabor. Hesus a bis’é: ‘Kiko bo ke?’ E ora ei, e mama a bis’É: ‘Duna òrdu pa e dos yu hòmbernan di mi akí sinta huntu ku bo den bo reino: un na bo man drechi, e otro na bo man robes.’ Hesus a bisa nan: ‘Boso no sa loke boso ta pidi! Boso por bebe e kopa di sufrimentu ku Ami ta bai bebe?’ ‘Sí, nos por,’ nan a kontest’É. Hesus a sigui bisa: ‘Boso lo bebe for di mi kopa. Ma ken ta sinta na mi man drechi òf na mi man robes, no ta algu ku Ami ta disidí; mi Tata a prepará e lugá ei pa esnan ku El a destiná pa sinta ei.’ Ora ku e dies otro disipelnan a tende loke a pasa, nan a bira di malu riba e dos rumannan. Hesus a yama nan tur serka djE i bisa nan: ‘Boso sa ku gobernantenan ta dominá e hendenan di nan nashon i ku lidernan ta hunga bas riba nan. Esei no mester tuma lugá serka boso. Al kontrario, esun ku ke ta grandi meimei di boso mester sirbi e otronan. Es ku ke ta number ún mester ta boso katibu. Meskos ku Yu di hende no a bini pa hende sirbiÉ ma pa E sirbi nan i pa E entregá su bida pa liberashon di hopi hende.’
Mateo 20:17-28


text:
Publiká riba 29 Aprel 2022
WILLEMSTAD – Ministerio di Desaroyo Sosial, Labor i Bienestar ta informá ku djaluna dia 2 di mei próksimo ta un dia liber ofishal. Dia promé di mei, konforme nos areglo di trabou 2000 (Arbeidsregeling 2000), ta un dia di fiesta ofishal. Esaki ta poné den artíkulo 23 di e lei menshoná. Konforme e mésun lei, na momentu ku promé di mei ta kai riba un djadumingu, ta selebrá esaki riba e sigiuente dia di trabou. Pa e motibu akí, djaluna 2 di mei 2022 ta un dia liber ofishal.
AREGLO DI PAGO
Trahadónan ku mester traha riba 2 di mei, segun nan warda i skema, mester risibí un kompensashon èkstra di 100% di nan sueldo pa e oranan trahá riba 2 di mei.
E trahadó ku ta traha riba dia 2 di mei, pero no segun warda ni skema, mester risibí un kompensashon èkstra di 150% di su sueldo pa e oranan trahá.


text:
TA HOPI IMPRESIONA CU HENTER E OPERACION Y E RELACION DI TRABOU CU TA EXISTI NA DIVI RESORTS
Minister Dangui Oduber
TA HOPI IMPRESIONA CU HENTER E OPERACION Y E RELACION DI TRABOU CU TA EXISTI NA DIVI RESORTS
ORANJESTAD – ORANJESTAD – Diaranson mainta Minister di Turismo sr. Dangui Oduber a ricibi un recorido y conoce un poco mas di e operacion di e hotelnan di Divi Resorts. Divi ta un di e resortnan cu durante e temporada di pandemia a sa di mantene cada un di nan empleadonan na pia di trabou. E Director General sr. Marin Bijl a duna di conoce cu Divi Resorts no a spera cu e recuperacion di nos turismo tabata asina bon, e la menciona cu solamente e prome cuartal di aña 2022 tabata poco keto. Minister Oduber a ricibi tambe un presentacion di e General Manager di Divi Village Golf & Beach Resort sr. Ferry Zievinger. Hunto cu sr. Freddy Zedan, Director of Hotel Operations, Minister a pasa un mainta ricibiendo hopi informacion.
Tawata un reunion ameno unda a elabora riba e grado di ocupacion di e hotel. A menciona cu e resort tin un grado di ocupacion di 95% pa 100% henter aña pa 15 aña caba. Ya pa 20 aña caba e resort ta uzando e mesun strategia/modelo di menos ocupacion y prijsnan mas halto. Es decir no ta traha mas camber pero ta busca e turista cu ta gasta mastanto, enfocando cu e turista semper ta haya e valor pa su placa. Tambe a ser menciona cu 60% di Divi su clientenan ta bolbe bek. E resortnan ta ricibi mastanto turistanan di Estados Unidos y Europa (Belgica, Alemania y Hulanda).
E mandatario a keda poni na altura cu na aña 2024 Divi Resort ta planea pa cuminsa cu renovacion di 45 di nan cambernan cu tin mirada pa nos playa. Un inversion grandi di $20 miyon dollar cu tin e meta pa sigui atrae e clientenan cu mas ta gasta den nan resortnan. Tambe Divi a haci un inversion alrededor di $250 mil dollar pa combati e corocion di nan beach na momento cu esaki a perde basta santo blanco. Lamentablemente e esfuerso aki a bay den vano como cu madre tera a tuma su lugar bek.
Locual ta sorprendente ta e con e ambiente di trabou ta pa e empleadonan, tur cu Minister Oduber a topa tabata contento cu nan trabou. Bou e maneho di Divi e empleadonan (alrededor di 1000) tur aña ta haya un aumento di salario. Nan tin un modelo caminda semper nan ta duna bek na e empleado, por ehempel mehora un cafetaria pa nan empleado. E resultado di esaki por mire riba e porcentahe di satisfaccion di e huespednan cu ta 4.6 di e 5 di e experencia con bon e turista ta pasa na e hotel. E comentario mas grandi ta cu Aruba ta hopi servicial. Ora bo empleadonan ta contento semper bo ta haya bunita resultado, e mandatario ta expresa.
Finalmente despues di e bishita minister Dangui Oduber por bisa cu siguridad cu tin trabounan den nos sector turistico cu por haci un carera di dje y crese. Divi Resort sigur ta un di e hotelnan pa considera. E mandatario ta gradici tur e empleadonan cu a ricibie calurosamente den nan segundo cas.


text:
Publiká riba 12 Novèmber 2020
WILLEMSTAD – Den e siman di 19 te ku 23 di òktober último, EU Desk Curaçao huntu ku Minister Plenipotensiario suplente di Kòrsou, sra. Eunice Eisden, a tene un eksitoso siman di informashon tokante fondonan Oropeo. E siman di informashon akí a konta ku partisipashon di aproksimadamente 210 partisipante ku a toka parti na vários di e seshonnan. Un total di 5 organisashon Oropeo a tene presentashon tokante temanan manera posibilidat i formanan di traha di e diferente organisashonnan i programanan di supsidio. E partisipantenan tabata sumamente satisfecho ku e inisiativa akí i a mustra hopi interes pa e siguiente aktividat di entrenamentu ku EU Desk Curaçao ta bai tene próksimamente.
EU Desk Curaçao ta resortá bou di Ministerio di Desaroyo Ekonómiko (MEO) komo un departamentu di e Sektor di Koperashon Internashonal. Meta di EU Desk Curaçao ta pa fasilitá akseso na informashon tokante koperashon i oportunidatnan di supsidio for di Union Oropeo.
E siman di informashon den luna di òktober último a keda organisá ku e enfoke pa kumpli ku e nesesidat serka vários di nos hendenan pa risibí mas informashon tokante e programa i areglonan di supsidio Oropeo. Tin organisashonnan lokal ku a indiká ku hopi bia nan no sa kiko ta e prosedura pa por haña akseso i kon pa traha ku e fondonan akí. Ku e siman di informashon akí, EU Desk Curaçao den korto tempu ta spera di por subi e partisipashon di tantu organisashonnan lokal komo siudadanonan den e diferente fondonan Oropeo ku tin na nos disposishon.
E diferente seshonnan di informashon na luna di òktober último a keda presentá pa EU Desk Curaçao huntu ku Ministerio di Enseñansa, Siensia, Kultura i Deporte, diferente Agensia Hulandes ku ta bai tokante e fondonan aki, Asosiashon di paisnan ultramar (OCTA) i Direktorado General di Koperashon Internashonal i Desaroyo di Union Oropeo (DEVCO). E último organisashon aki a papia entre otro tokante e asina yamá Green Deal Oropeo. OCTA a duna informashon tokante e siklo nobo di programanan di Union Oropeo pa e periodo 2021 te ku 2027.
Di parti di Hulanda, EU Fondsen Week 2020 a konta ku koperashon di:
Na 2019 tambe EU Desk Curaçao a ehekutá un programa di informashon similar pa partisipantenan lokal. Keda pendiente den e simannan benidero na momentu ku EU Desk ta bai tene diferente seshon di práktika kon pa skibi un petishon ku ta kuadra ku e eksigensianan di Union Oropeo pa por risibí finansiamentu.
Pa mas informashon tokante aktividatnan di EU Desk Curaçao i pa un link pa (bolbe) wak e presentashonnan di EU Fondsen Week 2020, por bishitá e página di Facebook di EU Desk Curaçao.


text:
Varios pais Europeo ta extendiendo of reintroduciendo medidanan pa lockdown manera cu e di tres ola di e pandemia ta asota e continente impulsa pa e variantenan mas contagioso di coronavirus, manera e mutacion B117 detecta pa prome biaha na Reino Uni. E criticonan ta bisa cu e restriccionnan adicional a yega demasiado laat, y e politiconan ansioso pa cuminsa haci e medidanan mas flexibel pa e poblacionnan cansa di e pandemia, despues di un di dos serie di lockdown di aña pasa, cu a conduci na aumento di infeccionnan y e servicionnan di salud a extende te na ‘breaking point’.
E variante cu a haya pa prome biaha na Gran Britaña a plama significativamente den por lo menos 27 pais Europeo y awo ta dominante na Dinamarca, Italia, Irlanda, Alemania, Francia, Hulanda, Spaña y Portugal, segun World Health Organization. Cu ta ser transmiti te hasta un 50% mas cu e virus original, tambe por ta mas mortal. “E propagacion di e variantenan ta impulsando e aumento”, Hans Kluge, director di WHO Europe, a bisa siman pasa. “Pero e ta conta tambe pa e apertura di e sociedad ora e no ta pasa na un manera sigur y controla”.
Dr. Dominik Mertz ta e director medico di control di infeccion preventivo na Hamilton Health Sciences na Ontario, Canada
For di fin di februari, Dr. Dominik Mertz, un funcionario halto di salud di Hamilton Health Sciences (HSS) na Ontario, Canada, a pronostica cu un di tres ola di COVID-19 ta inevitabel, y cu Hamilton por bolbe cu su lockdown na fin di maart. “Ora nos a drenta di dos ola, nos a cuminsa for di e perspectiva cu un ocupacion hopi mas abou cu miho capacidad den e hospitalnan, ora nos pensa riba e di tres ola cu e cantidad actual di pashentnan cu COVID cu ta interna”. El a señala tambe cu mester tene na cuenta cu esaki por cambia rapidamente. Mester un brote grandi di B117 y diripente su proporcion ta aumenta di manera hopi significativo.


text:
Un contribucion di dr. Carlos Viana
Escogencia robes di cuminda por tin tambe un efecto grandi riba un proceso asina natural cu ta ‘bira grandi’ of envejecimento. Dokternan di Medicina Tradicional Chinees ta duna nan patientnan cu ta birando grandi hopi atencion pa mira si nan ta bira grandi “Gracefully”. ‘Gracefully aging’ ta nifica cu un persona ainda ta pose’e un mente inquisitivo y ta jen di flexiblidad y energia. Te hasta despues di un dia di trabou largo ami y mi partner, Phyllis ta encanta bay landa y baila salsa den anochi.
Continue reading “Bira Grandi na un manera Gracioso, loke bo come, esey bo ta”
Bira Grandi na un manera Gracioso, loke bo come, esey bo ta
Loke bo come, esey bo ta… pero e bon noticia ta cu tin speransa ora un hende cambia su estilo di bida… Bira Grandi cu Gracia… un articulo di dr. Carlos Viana.


text: KRALENDIJK – Direktor general di komunidat di skol Boneriano (SGB), sr Frans van Efferink a papia resientemente i splika di e situashon nobo, ku ta bai atendé ku hóbennan na skol, awor poko diferente for di pasado. Van Efferink: ”Meskos ku tur hende na Boneiru nos tambe ta poko asombrá ku muchanan no mester tene distansia sosial. Nos ta komprondé pasobra na Boneiru no tin e vírùs. Nos a opta pa muchanan haña lès den su totalidat e lastu temporada di aña eskolar. Awor tin èkstra atenshon pa loke ta trata e parti di limpiesa di e klasnan. Otro kos ku skol ta pèrkurá pe, pa na diferente sitio tin awa, habon i ‘hand sanitizer’ pa muchanan laba man ku regularidat. Nos a palabrá algun situashon ku nos mester tene nos mes n’e, i no ta bai pèrmití grupo di mas ku 50 studiante huntu na un sitio na skol. A hasi kambio na e momentu di pouze, pa evitá ku hopi mucha ta topa. Na Liseo Boneriano e ta poko mas difísil debí ku e tereno ta poko chikitu. Den klas no ta problema, sinembargo riba tereno pafó di klas mester a hasi diferente ahuste pa evitá ku hopi mucha ta topa. Ta hasi diferente ahuste pa logra mihó posibel pa loke ta trata distansia sosial. Na MBO tin ku bai pone bon atenshon debí ku mayoria hóben ta 18 aña òf di mas edat, i aki si mester tene distansia sosial” direktor di SGB van Efferink a bisa.


text:
Sta Maria Pirates Chippie a bolbe tuma ventaha den e seri final di kampionato di beisbòl dòbel A. E tim ayera, djaweps 25 di oktober 2018, a humiá Wild Cats Guardian Group/KJ74 ku skor di 12-1 i falta awor un triunfo mas pa titulá kampion di Kòrsou.
E seri final entre Wild Cats i Sta Maria Pirates a sigui ayera’nochi k’e di sinku wega den Tio Daou Ballpark. Wild Cats ta aktual kampion.
For di trempan e Piratanan a tuma ventaha i no a desperdisiá esaki. Ku 1 kareda den promé i di dos inen i despues 2 den nan di tres turno (4-0), tabata visto ku Sta Maria tabata riba kaminda pa su di tres viktoria. Esaki pa motibu ku picher Johan Rifaela tabatin e batiadónan bon dominá riba apenas 1 hit den tres inen di trabou.
Kontrali n’e Pushinan Brabu, e batiadónan di Sta Maria tabatin fiesta di bataso oportuno. Nan a eksplotá den ku 4 kareda den tantu di 5 komo di 6 inen i pone e wega riba eis: 12-0. Tur esaki miéntras ku picher Rifaela no tabata pèrmití kasi nada n’e tim kampion, ku esepshon dje di sinku inen kaminda Wild Cats a yená base pero sin por a skor.
Despues ku Sta Maria a tuma ventaha di 12-0 den kabes di inen 6, awaseru a bira kai duru. Esaki sinembargo a dura kòrtiku i e wega por a sigui. Tabata den bòm di mesun inen ku Levi Carolus a kibra e blankeo di picher Rifaela, ora ku ela bati un homerun: 1-12.
Rifaela a gana e wega. Durante shete inen ela pèrmití 1 kareda riba 4 hit. Ela ponchá 4 batiadó i a duna tambe 4 ‘base por bola’. Mihó batiadónan pa Sta Maria Pirates tabata Sherman Lacrus, Ulrich Snijders, Johannes Jr Gregorius i Rayshelon Carolina. Lacrus a dal 3 hit den 4 turno. Snijders tabata bon pa 2 hit den 3 turno, entre nan 1 homerun i ela empuhá 4 kareda. Gregorius a bati 1 hit den 2 turno, miéntras ku Carolina tabatin 2 hit den 4 turno.
Picher Richinell Matos a pèrdè e wega pa Wild Cats. Den 4,1 inen ela pèrmití 8 kareda di kuá 5 tabata limpi i 8 hit. Den di sinku inen ela traha lugá pa Geedion Jacob ku no a pèrmití kareda ni hit. Carol Servania a subi montíkulo den di seis inen i a pèrmití 4 kareda riba 4 hit bou di kua e homerun di Snijders.
E seri final ta kontinuá djasabra, 27 di oktober, atrobe den Tio Daou Ballpark.